title: Nallilukko

text: Metallisen iskunallin kehittäjästä ja kehittämisajasta kiistellään, mutta yleisimmin sen kehittäjänä pidetään brittisyntyistä taidemaalari-keksijää Joshua Shawta (1776–1860).


title: Zephyr

text: Zephyr tarkoittaa seuraavia asioita:


title: Piilukko

text: Piilukko on aseen lukkotyyppi, jossa liipaisinta vedettäessä hana ja siihen kiinnitetty piikivenpala iskeytyvät eteenpäin ja piikiven teräksiseen tulirautaan osuessa syntyvät kipinät sytyttävät sankkipannussa olevan sytytysruudin.


title: Piilukko

text: 1500-luvun puolivälissä Euroopassa alettiin kehittää sieppolukkoa, jonka hanaan oli kiinnitetty piikivenpala. Monenlaisten kokeilujen ja kehitysvaiheiden jälkeen varsinainen piilukko syntyi vasta 1600-luvun alussa. Kaikista teknisistä parannuksistakin huolimatta piilukko ei ole varsinkaan kastuessaan kovin toimintavarma, mikä johti vähitellen nallilukon kehittämiseen.


title: Yüksek Sadakat

text: Yüksek Sadakat on turkkilainen rockyhtye, joka on perustettu vuonna 1997. Yhtyeen nykyiseen kokoonpanoon kuuluvat laulaja Kenan Vural, kitaristi Serkan Özgen, basisti Kutlu Özmakinacı, kosketinsoittaja Uğur Onatkut ja rumpali Alpay Şalt.


title: Yüksek Sadakat

text: Yüksek Sadakat valittiin edustamaan Turkkia Düsseldorfin Euroviisuihin 2011. Maa ei selviytynyt ensimmäistä kertaa finaaliin vaan karsiutui pois.


title: Dedication (Gary U.S. Bondsin albumi)

text: Dedication on yhdysvaltalaisen laulaja Gary U.S. Bondsin studioalbumi vuodelta 1981. Tämän pitkän linjan artistin paluuta suuren yleisön tietoisuuteen olivat avustamassa Bruce Springsteen ja Stevie Van Zandt.


title: Dedication (Gary U.S. Bondsin albumi)

text: Tuottajana ja sovittajana on ollut pääasiassa Miami Steve sekä kappaleilla "Daddy's Come Home" ja "Way Back When" tuottajina Gary Bonds, Lanny Lambert ja Rob Parissi.


title: Dedication (Gary U.S. Bondsin albumi)

text: Levyn on julkaissut EMI America Records, Inc. Markkinoinnista, valmistuksesta ja jakelusta on huolehtinut niin ikään EMI. Euroopassa musiikkikasetteja on valmistettu Hollannissa.


title: Dedication (Gary U.S. Bondsin albumi)

text: Sivu 1:Sivu 2:


title: Täplähuuhkaja

text: Täplähuuhkaja "(Bubo africanus)" on keskikokoinen pöllöihin kuuluva lintu. Se on pienimpiä huuhkajia. Sen korkeus on 45 cm, ja se painaa 480–850 g. Sen siipiväli on 100–140 cm Sen naama on valkeahko tai vaalean okra, silmät ovat keltaiset. Korvatupsut ovat suuret, ja ylävartalo on tummanruskea, alaosa on valkeahko ruskein raidoin. Ennen vuotta 1999 täplähuuhkajaa pidettiin samana lajina kuin tuhkahuuhkajaa, mutta nykyisin se luokitellaan eri lajiksi.


title: Täplähuuhkaja

text: Sitä tavataan lähes koko Saharan eteläpuolisessa Afrikassa. Sen elinpiiriä ovat subtrooppiset ja trooppiset kuivat metsät, savannit subtrooppiset ja trooppiset kuivat pensastot ja ruohikkoalueet sekä kallioiset alueet ja aavikot.


title: Täplähuuhkaja

text: Sillä on alalajia:


title: Gréta Arn

text: Gréta Arn (s. 13. huhtikuuta 1979 Budapest, Unkari) on unkarilais-saksalainen tennispelaaja. Parhaimmillaan hän on sijoittunut WTA-maailmanlistalla sijalle 40 toukokuussa 2011.


title: Gréta Arn

text: Wimbledonissa 2010 Arn pääsi kolmannelle kierrokselle ensimmäistä kertaa urallaan oltuaan 31-vuotias. Ensimmäisellä kierroksella hän voitti Kateryna Bondarenkon ja toisella kierroksella Alicia Molikin. Kolmannella kierroksella hän hävisi Marion Bartolille.


title: Gréta Arn

text: Arn on voittanut urallaan kaksi WTA-tason turnausta. Ensimmäisen turnausvoittonsa hän otti Estoril Openissa vuonna 2007, jonka finaalissa hän voitti Viktoryja Azarenkan. Toinen turnausvoitto tuli tammikuussa 2011, kun hän voitti Aucklandissa pelatun ASB Classic -turnauksen finaalissa Yanina Wickmayerin suoraan kahdessa erässä. Turnauksen puolivälierässä Arn voitti entisen maailmanlistan ykkösen Marija Šarapovan ja välierässä Julia Görgesin.


title: Gréta Arn

text: Tammikuusta 2008 lähtien Arn on edustanut Unkaria, ennen sitä hän edusti Saksaa.


title: Venetia

text: Venetia tarkoittaa seuraavia asioita:


title: Lunttulukko

text: Lunttulukko oli varhaisissa tuliaseissa – sekä käsiaseissa että tykistössä – käytetty lukkotyyppi tai paremminkin sytytysjärjestelmä. Lunttulukko otettiin käyttöön jo 1400-luvun puolivälissä.


title: Lunttulukko

text: Lunttu on tietynlainen hidas sytytyslanka, punomalla (ei kiertäen kertaamalla, jolloin se purkautuisi palaessaan) valmistettu pellava- tai mieluiten puuvillanyöri, noin 5-7 millimetriä halkaisijaltaan, joka on käsitelty keittämällä sitä kaliumnitraatti- eli salpietariliuoksessa ja sen jälkeen kuivattu. Lunttu palaa ilman liekkiä hitaasti kytemällä, hyvä lunttu lyhenee vain noin 2-3 millimetriä minuutissa.


title: Lunttulukko

text: Lunttu kiinnitetään sankkiruudin sisältävän sankkipannun yläpuolella olevaan S-kirjaimen muotoiseen hanaan, "lunttupihtiin" eli "serpenttiin". Liipasimen vetäminen painaa luntun kytevän pään sankkipannuun, sytyttäen sankkiruudin joka puolestaan sytyttää sankkireiän kautta panoksen.


title: Lunttulukko

text: Lunttulukkoinen ase on helppo ja edullinen valmistaa, mutta siinä on myös tiettyjä haittapuolia, kuten sen toiminnan suhteellinen epävarmuus ja etenkin epäkäytännöllisyys. Lunttulukkoaseen käyttö vaatii erityistä huolellisuutta ja tarkkuutta vahinkojen välttämiseksi käsiteltäessä kytevää lunttua ja irtoruutia aseen latausvaiheiden aikana. Luntun kytevä kärki myös kiiluu hämärässä ja siitä kohoaa savua, joka saattoi paljastaa ampujan tai joukko-osaston sijainnin viholliselle tai metsästäjän riistalle. Sotatoimissa tuli joukon myös pitää tarkasti huolta että tulta lunttujen sytyttämiseksi oli käsillä heti, kun tilanne sitä vaati. Lunttulukko oli kuitenkin ensimmäisiä piilukkoaseita toimintavarmempi, mistä syystä mm. Ruotsin armeija käytti sitä musketeissaan läpi 30-vuotisen sodan.


title: Lunttulukko

text: Rataslukko, piilukko ja nallilukko seurasivat lunttulukkoa ja olivat tätä teknisesti huomattavasti kehittyneempiä.


title: Kesämaruna

text: Kesämaruna ("Artemisia annua") on marunoiden ("Artemisia") sukuun ja asterikasvien ("Asteraceae") heimoon kuuluva yksivuotinen kasvi. Se kasvaa luonnonvaraisena eri puolilta maailmaa, Euroopassa muun muassa Romaniassa, Unkarissa, Jugoslaviassa, Italiassa ja Ranskassa.


title: Kesämaruna

text: Kesämarunan lehdet ja kukat ovat hyvin aromikkaita, sillä niissä on haihtuvaa öljyä. Kesämaruna on vanha kiinalainen malarian hoitoon käytetty lääkekasvi, ja nykyisin on eri puolilla maailmaa on meneillään tutkimuksia sen vaikuttavan aineen, artemisiinin, määrän ja lääkinnällisten vaikutusten selvittämiseksi. Se korvaa jo tehonsa menettäneet synteettiset malarialääkkeet, ja sitä käytetään yhdistelmälääkkeissä, joissa on tehoaan menettänyttä perinteistä malarialääkettä lumefantriinia. Sen viljelyä kokeilla Tasmaniassa, Yhdysvalloissa, Vietnamissa ja Sveitsissä, sitä jalostetaan artemisiinipitoisuuden kohottamiseksi.


title: Kesämaruna

text: Artemisiini eristettiin kasvista Kiinassa 1960-luvulla, mutta tietoa ei haluttu levittää Vietnamissa sotiville Yhdysvaltojen joukoille. Länsimaiset lääkärit alkoivat kokeilla sitä 1990-luvulla, mutta sen käyttö on yleistynyt vasta 2000-luvulla. Kasvi tuottaa tarpeeksi artemisiinia vain Kiinassa, Vietnamissa ja Myanmarissa.


title: Kesämaruna

text: Kesämarunaa voi kasvattaa Etelä-Suomessa Mikkelin eteläpuolella. Pohjoisempanakin se kukkii, mutta ei ehdi tuottaa siemeniä. Sen vihreitä oksia voi käyttää tuoksuseppeleiden valmistukseen tai leikkokukkien kanssa. Suomessa artemisiinin uuttamista kasvista ei ole kokeiltu. Myynnissä on toistaiseksi vain luonnonkasvien siemeniä.


title: Kesämaruna

text: Kiinalainen Tu Youyou sai vuonna 2015 yhtenä kolmesta tutkijasta lääketieteen Nobel-palkinnon onnistuttuaan eristämään kesämarunan aktiivisen yhdisteen artemisiinin, jota nykyisin hyödynnetään malarian hoidossa.


title: FPA

text: FPA voi tarkoittaa:


title: Tears of a Clown

text: Tears of a Clown on alun perin soulyhtye Smokey Robinson & The Miraclesin tunnetuksi tekemä kappale, ja sen on versioinut myös tässä esillä oleva toisen aallon brittiläinen ska-yhtye The Beat ensisinglellään vuonna 1979. Singlen molemmat kappaleet olivat myös yhtyeen debyyttialbumilla "I Just Can't Stop It" vuodelta 1980.


title: Tears of a Clown

text: Tuottajana on ollut Bob Sargeant ja levy-yhtiönä Chrysalis Records. Singlejä on valmistanut Hampurissa toimiva Phonogram GmbH.


title: Tears of a Clown

text: 1. Tears of a Clown – 2:41


title: Tears of a Clown

text: 2. Ranking Full Stop – 2:47


title: Saltvikin vaakuna

text: Saltvikin vaakuna on Saltvikin kunnan tunnus. Vaakunan aiheen harjakoro viittaa Saltvikin selkään, joka jakaa kunnan Länsi- ja Itä-Saltvikiin. Liljat liittyvät pitäjän vanhaan kivikirkkoon 1200-luvulta, joka on pyhitetty Pyhälle Marialle, jonka tunnus heraldiikassa lilja on.


title: Saltvikin vaakuna

text: Vaakunan selitys kuuluu ”Kilpi alaisen harjakoron jakama punaiseen ja kultaan, punaisessa kentässä kaksi kultaliljaa vieretysten.” Vaakunan on suunnitellut Matts Dreijer, ja Saltvikin kunnanvaltuusto hyväksyi vaakunan kokouksessaan 6. helmikuuta 1949. Ahvenanmaan maakuntahallitus vahvisti vaakunan käyttöön 9. huhtikuuta 1952.


title: Phnom Penhin yliopisto

text: Phnom Penhin yliopisto eli Phnom Penhin kunikaallinen yliopisto on Kambodžan suurin ja vanhin yliopisto. Vuonna 2010 siellä oli yli 12 000 opiskelijaa. Akateemisten aineiden lisäksi sen yhteydessä annetaan opistotasoista opetusta tietotekniikassa, matkailussa ja elektroniikassa. Koululla on kolme kampusta Phnom Penhin kaupungissa.


title: Phnom Penhin yliopisto

text: Yliopisto on perustettu vuonna 1960. Opetuskieli oli aluksi ranska, maan itsenäistyttyä khmer. Punaiset khmerit sulkivat yliopiston 1975–1979, ja kampus joutui sisällissodan näyttämöksi. Vuonna 1980 avattiin enimmäisenä ranskankielinen opettajankoulutus, seuraavana vuonna vieraiden kielten opetus. Vuonna 1988 ne yhdistyivät yliopistoksi, joka muutti vuonna 1996 nimensä kuninkaalliseksi yliopistoksi. 2000-luvulla yliopisto on laajentunut vastaamaan kehittyvän yhteiskunnan tarpeita, ja siinä on nyt luonnontieteiden tiedekunta, sosiaalistieteiden ja humanististen aineiden tiedekunta sekä vieraiden kielten laitos. Vuonna 2001 aloitettiin jatko-opetus maistereille.


title: Luettelo Yhdysvaltain jääpalloliigan mestareista

text: Tämä on luettelo Yhdysvaltain jääpalloliigan mestareista.  Yhdysvaltain jääpalloliigan mestaruudesta on pelattu vuodesta 1981 lähtien. Yhdysvaltain jääpalloliigan mestaruuspalkinnon nimi on "Gunnar Cup".


title: Föglön vaakuna

text: Föglön vaakuna on Föglön kunnan tunnus. Vaakunan aihe viittaa paitsi saaristolaisluontoon myös kunnan nimeen (, lintu).


title: Föglön vaakuna

text: Vaakunan selitys kuuluu ”sinisessä kentässä kolme yläviistoon lentävää kultaista sorsaa asetettuina 2 + 1.” Vaakunan ovat suunnitelleet Matts Dreijer ja A. W. Rancken, ja Föglön kunnanvaltuusto hyväksyi vaakunan kokouksessaan 15. syyskuuta 1948. Ahvenanmaan maakuntahallitus vahvisti vaakunan käyttöön 31. lokakuuta 1951.


title: Nightbird (Paul Carrackin albumi)

text: Nightbird on brittiläisen Paul Carrackin studioalbumi vuodelta 1980.


title: Nightbird (Paul Carrackin albumi)

text: Levyn on julkaissut Vertigo Records. Tuottajina ovat olleet Phill Brown, Carrack ja kappaleilla "Beauty's Only Skin Deep", "Bet You Never Been in Love" ja "Where You Going Babe" edellisten lisäksi Alan Callan.


title: Nightbird (Paul Carrackin albumi)

text: Äänittäjänä on ollut Phill Brown apulaisenaan Barry Sage. Albumi on äänitetty tammi-helmikuussa 1980 studioissa R. G. Jones ja Basing Street Studios.


title: Nightbird (Paul Carrackin albumi)

text: Levykannen mustavalkoisen valokuvan on ottanut Iain McKell ja värikuvan Brendan Walsh. Takakannen henkilökuvan Paul Carrackista on ottanut Mike Prior.


title: Nightbird (Paul Carrackin albumi)

text:
Albumin markkinoinnista on huolehtinut Phonogram Ltd. Yhtiö on myös musiikkikappaleiden oikeudenomistaja.
Kaikki kappaleet kirjoittanut Paul Carrack, ellei toisin mainittu.


title: Rataslukko

text: Rataslukko on 1500-luvun alussa kehitetty käsituliaseen lukkotyyppi. Rataslukko koostuu spiraali- tai kierrejousen pyöräyttämästä, pykälöidystä teräsrattaasta, ja hanasta, jonka ruuvileukojen väliin kiinnitetään em. rattaaseen nojaava rikkikiisupala pientä nahkatilkkua pehmikkeenä käyttäen. Jousi kierretään vireeseen tarkoitukseen varatulla avaimella ja liipaisimen painallus sallii virekynnen ja keinuvivun välityksellä rattaan pyörähtää. Tällöin hanassa oleva rikkikiisupala saa teräsrattaaseen raapiutuessaan aikaan kipinöitä, jotka lennähtävät rattaan pyörimissuuntaan sankkipannuun ja sytyttävät sankkiruudin, joka puolestaan sytyttää panoksen. Toimintaperiaate perustuu tuluksiin.


title: Rataslukko

text: Myöhemmin Euroopassa keksitty yksinkertaisempi ja varmatoimisempi piilukko syrjäytti rataslukon nopeasti.


title: Albury

text: Albury tarkoittaa seuraavia asioita:


title: Fraktioiva kiteytyminen

text: Fraktioiva kiteytyminen on yksi tärkeimmistä maankuoressa ja -vaipassa tapahtuvista fysikaalisista ja geokemiallisista prosesseista. Fraktioiva kiteytyminen on mineraalisaostumien poistumista ja erottumista sulasta. Erikoistapauksia lukuun ottamatta kiteiden poistuminen muuttaa magman koostumusta. Kumulaatit muodostuvat kiteytymällä fraktioivasti.


title: Fraktioiva kiteytyminen

text: Fraktioiva kiteytyminen silikaattisulissa (magmoissa) on monimutkainen prosessi verrattuna kiteytymiseen sellaisissa kemiallisissa systeemeissä, joissa on tasainen paine ja koostumus, koska muutokset näissä voivat vaikuttaa merkittävästi magman kehitykseen. Veden, hiilidioksidin, vedyn ja hapen lisäykset ja kadot kuuluvat niihin koostumuksen muutoksiin, jotka tulee ottaa huomioon. Esimerkiksi veden osapaine (fugasiteetti) silikaattisulissa voi olla erittäin tärkeä tekijä, kuten se on lähellä solidusta tapahtuvissa koostumukseltaan graniittisten magmojen kiteytymisissä. Oksidimineraalien (kuten magnetiitin ja ulviitin) kiteytymisjärjestys on herkkä magman hapen fugasiteetin muutoksille, ja oksidifaasien erottuminen voi muokata huomattavasti muuttuvan magman piidioksidikoostumusta, ja olla tärkeä tekijä andesiitin synnyssä.


title: Fraktioiva kiteytyminen

text: Kokeet ovat havainnollistaneet useita esimerkkejä niistä seikoista, jotka määräävät mitä mineraaleja kiteytyy ensimmäisenä sulan jäähtyessä likviduksen alapuolelle.


title: Fraktioiva kiteytyminen

text: Eräs esimerkki koskee mafisia ja ultramafisia kiviä muodostavien sulien kiteytymistä. MgO- ja SiO-pitoisuudet sulissa ovat osamuuttujia siinä, saostuuko forsteriitti-oliviinia vai enstatiitti-pyrokseenia, mutta myös vesipitoisuus ja paine ovat tärkeitä tekijöitä. Joissain koostumuksissa, korkeassa paineessa vedettömästä sulasta kiteytyy ensisijaisesti enstatiittia, kun taas vedellisestä kiteytyy oliviinia.


title: Fraktioiva kiteytyminen

text: Graniittiset magmat demonstroivat sitä, kuinka koostumukseltaan ja lämpötilaltaan samankaltaisesta magmasta voi eri paineissa kiteytyä eri mineraaleja. Paine määrittelee graniittisen magman maksimivesipitoisuuden. Vähävetisen graniittimagman fraktioiva kiteytyminen korkeassa lämpötilassa voi tuottaa yhtä alkalimaasälpää sisältävää graniittia, ja verrattain runsasvetisen magman kiteytyminen alemmassa lämpötilassa voi tuottaa kaksimaasälpäistä graniittia.


title: Fraktioiva kiteytyminen

text: Fraktioivan kiteytymisen aikana sopeutumattomat alkuaineet rikastuvat voimakkaasti sulassa. Sen tähden tieto kiteytymisjärjestyksestä on erityisen tärkeää sulien koostumuksen kehittymisen ymmärtämisessä. Kivirakenteista voidaan päätellä joitain seikkoja, kuten 1900-luvun alun Bowenin reaktiosarjat todistavat. Yksinkertaisten kivisulien kokeellisesti määritetyt faasidiagrammit antavat tietoa yleisistä toimintaperiaatteista.


title: Pientalo

text: Pientalo on talo, jossa on yksi tai kaksi asuntoa. Pientalossa on yleensä 1–3 kerrosta. Suomen Tilastokeskuksen määritelmän mukaan pientaloja ovat omakotitalot, paritalot sekä kaksikerroksiset omakotitalot, joissa on kaksi asuntoa.


title: Pientalo

text: Vastaavasti pientaloalue koostuu taajama-alueella olevista omakoti-, pari- ja rivitaloista. Pientaloalue on matalaa, toisinaan harvaan rakennettua kaavoitettua asuntoaluetta.


title: Bad Boy (Robert Gordon)

text: Bad Boy on yhdysvaltalaisen rockabilly- ja rock and roll -laulaja Robert Gordonin "an instant record" -tyyppinen studioalbumi vuodelta 1980.


title: Bad Boy (Robert Gordon)

text: Levy on ilmestynyt RCA:n Victor-levymerkillä. Tuottajina ovat olleet Richard Gottehrer ja Robert Gordon.


title: Bad Boy (Robert Gordon)

text: Albumi on äänitetty lokakuussa 1979 New York Cityssä Record Plant -studiossa. Äänittäjänä on ollut Thom Panunzio apulaisenaan Jon Mathias. Masteroinnin on tehnyt Greg Calbi N.Y.C:n Sterling Sound -studiossa.


title: Bad Boy (Robert Gordon)

text: LP-levyn kansikuvan on ottanut Marcia Resnick ja levypussin kuvan Barbara Kagan. (Tämä kuva puuttuu suomalaisesta painoksesta.) Taiteellisena johtajana on ollut J. J. Stelmach.


title: Bad Boy (Robert Gordon)

text: Suomessa LP-levyjä on valmistanut Ab Discophon Oy ja kannen on valmistanut Helsingin Paino Oy.


title: Bad Boy (Robert Gordon)

text: Kiitoksissa on mainittu kiertuemanageri Matthew Murphy ja Record Plantin henkilökunta.


title: Bad Boy (Robert Gordon)

text: Sivu 1:Sivu 2:Kappaleiden julkaisija on Public Performance Clearance BMI paitsi kappaleiden A2 ja B1 osalta ASCAP.


title: Bad Boy (Robert Gordon)

text: Robert Gordon – laulu


title: Bad Boy (Robert Gordon)

text: The Wildcats:


title: Bad Boy (Robert Gordon)

text: The New Cats:


title: Bad Boy (Robert Gordon)

text: The Blue Cats: (taustalaulu)


title: Lainsäädäntöelin

text: Lainsäädäntöelin on valtiossa lakia säätävä instituutio. Yhtenäisvaltiossa lainsäädäntöelimiä on yksi, kun taas liittovaltiossa itsehallintoalueilla voi olla omat lainsäädäntöelimensä valtakunnallisen lainsäädäntöelimen lisäksi. Lainsäädäntöelimessä voi olla yksi tai useampi kamari (huone). Demokraattisissa valtioissa lainsäädäntöelin valitaan yleisillä vaaleilla. Yleensä lainsäädäntöelin on nimeltään parlamentti. Suomessa parlamenttia kutsutaan eduskunnaksi.


title: Lainsäädäntöelin

text: Lainsäändäntöelimellä voi olla myös muu virallinen nimitys kuin parlamentti.


title: Lainsäädäntöelin

text: Kongressi tai kansalliskongressi on käytössä muun muassa Yhdysvalloissa, Chilessä, Guatemalassa, Hondurasissa, Paraguayssa, Perussa ja Filippiineillä.


title: Lainsäädäntöelin

text: Kansalliskokous on käytössä muun muassa Afganistanissa, Angolassa, Bahrainissa ja Valko-Venäjällä.


title: Minna Mänty-Sorvari

text:
Minna Mänty-Sorvari on suomalainen muusikko, juontaja ja yrittäjä. Hän toimii Tyyne ja Martta -nimisessä huumoriduossa. Hän on toiminut myös mallina, ja selviytyi Miss Suomi -kilpailun finaaliin vuonna 1986. Mänty-Sorvari on naimisissa Dingossa ja Yössä rumpuja soittaneen Jukka Mänty-Sorvarin kanssa. Minna ja Jukka Mänty-Sorvarilla on yritys Tapahtumaketju, joka on perustettu 1998.
Nykyään Minna asuu perheineen Espanjassa.


title: Mika Karttunen

text: Mika Karttunen on ainakin seuraavien henkilöiden nimi:


title: Jumalan moukari

text: Jumalan moukari on Arthur C. Clarken vuonna 1993 ilmestynyt tieteisromaani. Teos ilmestyi suomeksi vuonna 2010 Jalavan Saturnus SciFi -sarjassa Matti Rosvallin suomentamana. Teos perustuu Clarken "Time"-lehdessä 1992 julkaistuun novelliin, jolla hän halusi varoittaa asteroidien uhasta ihmiskunnalle. Teoksessa 2100-luvulla asteroidin maahansyöksy uhkaa maapalloa. Retkikunta lähetetään siirtämään asteroidi uudelle radalle, mutta suunnitelman vaarantavat uskonnolliset fundamentalistit, joiden mielestä ihmiskunnan tulee tuhoutua.


title: Jumalan moukari

text: Vuonna 1998 ilmestynyt katastrofielokuva "Deep Impact" perustuu löyhästi "Jumalan moukariin". Lopullinen elokuva poikkesi romaanin juonesta siinä määrin, ettei Clarken nimeä mainittu tekijätiedoissa, vaikka hän saikin asiaankuuluvan maksun. Clarke kommentoi myöhemmin ”itkeneensä katkerasti koko matkan pankkiin”.


title: Jumalan moukari

text: Suomennoksen "Tähtivaeltaja"-lehdessä arvostelleen Toni Jerrmanin mielestä romaani ei lisää kaunokirjallisesti pinnalliseen novelliin mitään oleellista. Kerronta on köyhää. Tiede-esitelmien ohessa Clarke selostaa kuivakkaasti mielipiteitään tai väheksyy itseään ärsyttäviä aiheita antamatta perusteluja. Inhimillisiä henkilöhahmoja ei ole, eikä aineksiltaan sekalaisessa teoksessa ole yhtenäistä juonta tai jännitettä. Käännös ja tekstitoimitus on tehty huolimattomasti ja kansikuva ja typografia ovat onnettomia.


title: Jumalan moukari

text: "Helsingin Sanomien" arvostelussa Vesa Sisättö pitää romaania miellyttävän nostalgisena muistutuksena ajasta, jolloin tieteiskirjallisuus oli ”seikkailullista, viatonta ja parhaimmillaan täynnä huimia, ihmeen tuntua herättäviä kohtauksia, jotka silti nojautuivat tieteeseen.” Toisaalta henkilöt ovat epäkiinnostavia ja Clarken yritykset uudistua ”hieman rankempaan suuntaan” ovat vaivaannuttavia. Myös uskonnollisen fundamentalismin käsittely jää pinnalliseksi. Sisättö arvelee suomennoksen löytävän yleisönsä ennen kaikkea ”suurten ikäluokkien scififaneista, jotka eivät lue englanniksi ja jotka ehkä vierastavat uuden scifin kokeellisuutta.”


title: Ta Khmau

text: Ta Khmau () on Kândalin maakunnan pääkaupunki Kambodžassa. Se sijaitsee noin 10 kilometriä maan pääkaupungista Phnom Penhistä etelään. Kaupungin asukasluku oli 50 091 vuonna 2010.


title: Wanderer

text: Wanderer voi tarkoittaa muun muassa seuraavia:


title: North American Cup

text: North American Cup on vuosittain Yhdysvalloissa järjestettävä, Yhdysvaltain jääpalloliiton jäsenseuroille avoin jääpallokilpailu. Se on järjestetty vuodesta 1985 lähtien. North American Cup järjestetään jääpallokauden alkupuolella. Ajoittain kilpailuun on kutsuttu myös ulkomaisia seurajoukkueita.


title: Getan vaakuna

text: Getan vaakuna on Getan kunnan tunnus. Vaakunan aihe viittaa osittain vaikeasti tulkittavaan kunnan nimen alkuperään, joka mahdollisesti tulee sanasta "get" (), osittain tässä karussa ja kallioisessa saaristokunnassa harjoitettuun vuohenkasvatukseen.


title: Getan vaakuna

text: Vaakunan selitys kuuluu ”sinisessä kentässä pystyyn kavahtanut kultapukki.” Vaakunan on suunnitellut Matts Dreijer, ja Eckerön kunnanvaltuusto hyväksyi vaakunan kokouksessaan 19. tammikuuta 1948. Ahvenanmaan maakuntahallitus vahvisti vaakunan käyttöön 19. joulukuuta 1951.


title: Burn It Up

text: Burn It Up on keravalaisen rockabilly-yhtye Teddy & the Tigersin toinen, vuonna 1978 ilmestynyt studioalbumi.


title: Burn It Up

text: LP-levyn on kustantanut tamperelaisen Unitor Oy:n Poko Rekords ja sen luettelotunnus on PÄLP 4. Tuottajina ja äänittäjinä ovat olleet Richard Stanley ja pseudonyymi Johnny Flight. Albumi on äänitetty syksyllä 1978 "Grasvillessä" Microvoxin studioilla.


title: Burn It Up

text: Levykannen valokuvan yhtyeestä on ottanut Fred "the Ted" Ohert. LP-levyn A-puolen levyetiketti on vaaleanpunainen ja B-puolen vihreä.


title: Burn It Up

text: Takakannen teksteissä kuvitteellinen Grassvillessä toimivan rockabilly-radioasema KXEZ:n DJ Tex Moondog juontaa kuulijoille kohta soittamansa uuden Teddy & the Tigersin levyn.


title: Burn It Up

text: Teddy & the Tigers Fan Club on toiminut Keravalla ja managerointia on hoitanut Kari Heimonen niin ikään keravalaisesta Sherwood-T Companysta.


title: Burn It Up

text: LP-levyn kannen on valmistanut Kirjapaino E. Kuronen.


title: Hysteria (Musen kappale)

text: Hysteria on yksi Musen kolmannen Absolution-studioalbumin singleistä. Se julkaistiin 2003, ja sen b-puolella on ”Eternally Missed”. Single nousi Britannian singlelistalla parhaimmillaan sijalle 17. Hysteria-kappaleesta on tehty musiikkivideo, jolla esiintyy mm. näyttelijä Justin Theroux.


title: Chen Pi-hsien

text: Chen Pi-hsien (; s. 1950 Taiwan) on taiwanilainen pianisti. Hän aloitti soittamisen 4-vuotiaana ja esiintyi ensi kertaa julkisesti viiden vuoden iässä. Hän lähti sittemmin Kölnin musiikkikorkeakouluun opiskelemaan Hans Otto Schimdtin johdolla ja sai diplominsa vuonna 1970. Hän täydensi opintojaan vielä Hans Leygrafin johdolla ja osallistui lisäksi Wilhelm Kempffin, Tatjana Nikolajevan ja Géza Andan kursseille.


title: Chen Pi-hsien

text: Chen Pi-hsienin levytysten joukkoon lukeutuu tulkintoja Bachin, Boulez'n ja Barraquén teoksista. Orkestereita, joiden kanssa hän on työskennellyt, ovat olleet muiden muassa Lontoon sinfoniaorkesteri, ja Concertgebouw-orkesteri.


title: Chen Pi-hsien

text: Chen Pi-hsienistä tuli vuonna 1983 Kölnin ja vuonna 2004 Freiburgin musiikkikorkeakoulun pianonsoiton professori.


title: Hero and Heroine

text: Hero and Heroine on pitkäikäisen brittiläisen Strawbs-yhtyeen temaattinen studioalbumi vuodelta 1974.


title: Hero and Heroine

text: Albumin ovat tuottaneet Strawbsin johtohahmo David Cousins ja Tom Allom ja sen on kustantanut Kalifornian Beverly Hillsissä toimiva A&M Records.


title: Hero and Heroine

text: Levy on äänitetty Kööpenhaminassa marraskuussa 1973 Rosenberg-studiossa. Äänittäjinä ovat toimineet Allom ja Freddy Hansson.


title: Hero and Heroine

text: Taiteellisena johtajana on ollut Michael Doud Lontoossa. Valokuvat on ottanut Tony Evans. Takakannessa on yhtyekuva ja sitaatti nimikappaleesta:


title: Hero and Heroine

text: Levyn etukannen kuva liittyy myös tähän säkeistöön.


title: Hero and Heroine

text: Kappaleet ovat Strawbs-yhtyeen omaa tuotantoa. Kappaleiden sanat ovat levyn mukana.


title: Hero and Heroine

text: Sivu 1:


title: Hero and Heroine

text:
1. Autumn – 8:26
2. Sad Young Man – 4:07 (Coombes)
3. Just Love – 3:40 (Lambert)
4. Shine on Silver Sun – 2:46 (Cousins)


title: Hero and Heroine

text: Sivu 2:


title: Hero and Heroine

text:
1. Hero and Heroine – 3:20 (Cousins)
2. Midnight Sun – 3:12 (Cronk – Cousins)
3. Out in the Cold – 3:17 (Cousins)
4. Round and Round – 4:44 (Cousins)
5. Lay a Little Light on Me – 3:27 (Cousins)
6. Hero's Theme – 2:27 (Lambert)


title: Hero and Heroine

text: Kappaleiden julkaisuyhtiöt ovat Arnakata Music Ltd. ja Summerland Songs Ltd. sekä USA:ssa ja Kanadassa Irving Music, Inc. (BMI)


title: Hippotes

text: Hippotes () oli kreikkalaisessa mytologiassa usean eri mieshahmon nimi.


title: Mariska & Pahat Sudet

text: Mariska & Pahat Sudet oli suomalainen poppia, jazzia ja iskelmää esittävä yhtye. Sen muodostivat alun perin rap-artistina tunnettu Mariska, Jaakko Jakku, Klaus Suominen ja Luis Herrero. Yhtye julkaisi omaa nimeään kantavan albuminsa Mariska & Pahat Sudet toukokuussa 2010, joka sai jatkoa syyskuussa 2012 julkaistusta Kukkurukuu-albumista. Mariska & Pahat Sudet osallistui "Syksyn sävel" kilpailuun syksyllä 2012 kappaleellaan ”Kuolema on kalamies”. Yhtyeen tunnetuimpia kappaleita ovat ”Suloinen myrkynkeittäjä”, ”Liekki” ja ”Kukkurukuu”.


title: Mariska & Pahat Sudet

text: 27. toukokuuta 2013 yhtye ilmoitti kotisivuillaan lopettavansa kesän kiertueen jälkeen. Yhtyeen viimeinen keikka oli 10. elokuuta 2013 Naantalin Kaivohuoneella.


title: Vitali Teleš

text: Vitali Teleš (s. 17. lokakuuta 1983 Tallinna, Viro) on virolainen jalkapallomaalivahti. Hän edustaa Veikkausliigassa pelaavaa FF Jaroa.


title: Vitali Teleš

text: Teleš edusti juniorina Tallinna JK:ta. Hän siirtyi seuraan edustusjoukkueeseen vuonna 1998. Vuonna 2004 hän siirtyi Meistriliigassa pelaavaan FC TVMK:hon. Hän voitti seurassa ykkösmaalivahtina kaudella 2005 mestaruuden. Teleš voitti myös Viron cupin 2006. Hän pelasi seurassa 144 ottelua. Kaudeksi 2009 Teleš siirtyi Veikkausliigaan FF Jaron joukkueeseen. Hän debytoi liigassa toukokuussa 2009 JJK:ta vastaan ja pelasi kaudella yhdeksän ottelua. Kaudella 2010 pelasi seuran ykkösmaalivahtina 26 ottelua.


title: MyGrain (albumi)

text: MyGrain on metalliyhtye MyGrainin kolmas studioalbumi, joka julkaistiin vuonna 2011 levymerkillä Spinefarm Records.


title: MyGrain (albumi)

text: Albumi nousi Suomen virallisen listan sijalle 23.


Jääkiekon 3. divisioonan maailmanmestaruuskilpailut 2011 pelattiin Etelä-Afrikassa, Kapkaupungissa 11. huhtikuuta – 17. huhtikuuta 2011.


title: Brändön vaakuna

text: Brändön vaakuna on Brändön kunnan tunnus. Vaakunan aiheen lokki, aaltokoro ja kala viittaavat saaristokunnan sijaintiin ja kalastukseen, yhteen sen pääelinkeinoista.


title: Brändön vaakuna

text: Vaakunan selitys kuuluu ”aaltokoroisen kilven punaisessa yläkentässä lentävä hopeinen lokki, hopeisessa alakentässä kala.” Vaakunan on suunnitellut Matts Dreijer, ja Finströmin kunnanvaltuusto hyväksyi vaakunan kokouksessaan 5. huhtikuuta 1952. Ahvenanmaan maakuntahallitus vahvisti vaakunan käyttöön 9. huhtikuuta 1952.


title: Status Grand Prix

text: Status Grand Prix on irlantilais-kanadalainen formulatalli, joka kilpailee GP2 -sarjassa. Talli perustettiin vuonna 2005 edustamaan Irlannin joukkuetta A1 Grand Prix -sarjassa. Tallin osaomistajia ovat entinen Jordan-tallin markkinointipäällikkö Mark Gallagher, entinen F1-kuljettaja Dave Kennedy, John Hynes ja Teddy Yip Jr., jonka isä omisti Theodore F1-tallin. Tallin teknisenä johtajana toimii Gary Anderson.


title: Status Grand Prix

text: A1GP-sarjassa talli edusti myös kanadaa Kaudella 2007–2008 ja Alankomaita kaudella 2008–2009. Adam Carroll voitti A1GP-sarjan mestaruuden Irlannille kaudella 2008–2009. Vuonna 2010 talli kilpaili GP3-sarjassa. Talli sijoittui sarjan toiseksi neljällä voitollaan ja tallin kuljettaja Robert Wickens sijoittui sarjapisteissä toiseksi. Talli jatkoi GP3-sarjassa kaudella 2011. Talli jäi sarjan loppupisteissä viidenneksi kahdella voitollaan. Parhaana kuljettaja sarjan loppupisteissä sijoittui Alexander Sims, joka oli loppupisteissä kuudes. Vuonna 2012 talli saavutti yhden voiton Marlon Stöckingerin voitettua Monacon sprinttikilpailun. Talli keräsi 66 pistettä sijoittuen loppupisteissä kuudenneksi. Vuonna 2013 talli saavutti 18 pistettä ja jäi loppupisteissä viimeiseksi. Vuonna 2014 talli sijoittui tiimien pisteissä kolmanneksi kolmella voitollaan. Talli vetäytyi GP3-sarjasta kauden 2015 päätteeksi.


title: Status Grand Prix

text: Vuodesta 2015 talli kilpaili GP2-sarjassa. Talli saavutti ensimmäisellä kaudellaan kaksi voittoa Richie Stanawayn voimin sijoittuen tiimien pisteissä kahdeksanneksi.


title: Status Grand Prix

text: Sisältää muissa talleissa saavutetut pisteet.


title: Niže

text: Niže (Ниже) on suomalaisen Kypck-yhtyeen toinen studioalbumi, joka ilmestyi 9. helmikuuta 2011. Albumin tuotti yhtyeen rumpali Hiili Hiilesmaa. Albumi debytoi Suomen virallisen listan sijalla 16.


title: Niže

text: Albumin kansitaide koostuu venäläisen valokuvaajan Aleksei Repkinin Moskovan viemärijärjestelmästä ja maanalaisista tunneleista ottamista valokuvista.


title: Niže

text: Viimeinen kappale, Vals smerti, on instrumentaali. Se on omistettu vuonna 2009 kuolleen Sentencedin kitaristin Miika Tenkulan muistolle.


title: Eckerön vaakuna

text:
Eckerön vaakuna on Eckerön kunnan tunnus. Vaakunan aihe viittaa historiaan, jolloin eckeröläiset vastasivat postin kuljettamisesta valtakunnan pääkaupunkiin Tukholmaan Ahvenanmeren yli; vaakunassa esiintyvää venemallia käytettiin kuljetuksiin talvisaikaan.
Vaakunan selitys kuuluu ”hopeakentässä punainen rahtivene, jonka raakapurjekin on punainen.” Vaakunan on suunnitellut Matts Dreijer, ja Eckerön kunnanvaltuusto hyväksyi vaakunan kokouksessaan 31. tammikuuta 1952. Ahvenanmaan maakuntahallitus vahvisti vaakunan käyttöön 27. helmikuuta samana vuonna.


title: Ammattiurheilu

text: Ammattiurheilu tarkoittaa urheilun harjoittamista kokopäiväisenä ammattina. Yksilöurheilijalle se usein merkitsee oman urheilulajin kilpailujen kiertämistä ja joukkueurheilijalle jossakin ammattilaisliigassa pelaamista.


title: Ammattiurheilu

text: Joukkueurheilussa Suomen ainoa täysammattilaissarja on jääkiekon SM-liiga. Usean lajin sarjassa osa pelaajista on täysin ammattilaisia, mutta osa harjoittaa lajia puoliammattimaisesti käyden samaan aikaan muualla töissä tai opiskellen urheilun ohella. Tällaisia ovat muun muassa jalkapallon Veikkausliiga, Koripalloliiga ja Salibandyliiga. Suomalaisia joko kotimaassa tai ulkomailla kilpailevia ammattiurheilijoita oli vuonna 2008 tehdyn laskelman mukaan noin 500.


title: Vesthardus-ritarikunta

text: Vesthardus-ritarikunta () on historiallisesti Latvian kolmanneksi korkein ritarikunta. Ritarikunta perustettiin 12. heinäkuuta 1938, jolloin Latvian presidentti Karlis Ulmanis antoi asiaa koskevan asetuksen. Samalla annettiin asetus toisesta uudesta kunniamerkistä Kansallisen tunnustuksen rististä. Ritarikunnasta käytetään myös nimityksiä Isänmaan Vartijoiden ritarikunta ja Viesturs-ritarikunta (Verhardus Rex).


title: Vesthardus-ritarikunta

text: Ritarikunnan nimi periytyy Latvian historiasta 1200-luvulta. Tuolloin läntisessä Zemgalessa hallitsi Viesturs-niminen sotilashallitsija, jonka asuinpaikkana oli Tērveten linna. Hänestä käytettiin lähteestä riippuen erilaisia nimiä: Viestards, Viesthardus, Vesthardus, Vestardus ja Vesters. Tästä johtuu myös ritarikunnan nimitysten moninaisuus. Koska Viesturs taisteli menestyksekkäästi mm. saksalaisia vastaan, hänet otettiin ritarikunnan merkkihenkilöksi. Vesthardus-ritarikunta perustettiin Latvian muinaisten aikojen mahdin muistoksi.


title: Vesthardus-ritarikunta

text: Ritarikunnan kunniamerkkejä ehdittiin jakaa vain 20 kuukauden ajan ennen Neuvostoliiton miehitystä vuonna 1940. Marraskuun 1938 ja kesäkuun 1940 välisenä aikana kunniamerkkejä myönnettiin 3221 henkilölle, pääasiassa sotilaille. Suurristin eli 1. luokan kunniamerkin sai kuusi kenraalia.


title: Vesthardus-ritarikunta

text: Ritarikunta perustettiin uudelleen vuonna 2004 presidentti Vaira Vīķe-Freibergan toimiessa Latvian presidenttinä. Ritarikunnan kunniamerkkejä jaetaan pääasiassa armeijan palveluksessa oleville ja olleille sekä maanpuolustustyössä mukana olleille, mutta niitä voidaan myöntää myös ulkomaalaisille valtionpäämiehille ja esimerkiksi suurlähettiläille. Ritarikunta jakaantuu viiteen luokkaan: suurristin komentajat (suurristi), suurupseerit (1. luokan komentajamerkki), komentajat (komentajamerkki), upseerit (1. luokan ritarimerkki) ja ritarit (ritarimerkki). Siinä on lisäksi kolme mitaliluokkaa - kultainen, hopeinen ja pronssinen. Sotilashenkilöille kunniamerkit jaetaan miekkojen kera, siviilihenkilöiden kohdalla miekat korvataan toisella ristillä, ns. maltanristillä.


title: Vesthardus-ritarikunta

text: Ritarikuntaristi on valkoemaloitu ns. apilaristi, ja siinä on kullatut reunat. Ristin kultareunaisessa ja valkoemaloidussa keskuskuviossa on kirjaimet VR (Vesthardus Rex). Ristin kääntöpuolella on ritarikunnan tunnuslause "Confortamini et pugnate" (Ole vahva ja taistele) sekä vuosiluku 1219. Ritarikunnan nauha on tummanpunainen. Nauha ja risti liitetään toisiinsa heraldisen Latvian valtionvaakunan kautta.


title: Vesthardus-ritarikunta

text: Suurristi on halkaisijaltaan 58 mm ja sitä kannetaan 110 mm leveässä nauhassa. Naisten nauhan leveys on 75 mm. Suurristin rintatähti on halkaisijaltaan 87 mm. Suurupseerin kaulassa kannettavan kunniamerkin halkaisija on 52 mm ja siihen liittyvä rintatähti on halkaisijaltaan 80 mm. Rintatähti on nelisakarainen ja hopeoitu. Sen keskellä on ritarikunnan risti. Komentajien kaulassa kannettava merkki on samanlainen kuin suurupseerien, mutta siihen ei liity rintatähteä. Upseerit ja ritarit kantavat halkaisijaltaan 40 mm olevaa ristiä rinnassa 32 mm nauhassa. Mitalit ovat halkaisijaltaan 30 mm ja ne kannetaan 32 mm nauhassa.


title: Cheniere Caminadan hurrikaani

text: Cheniere Caminadan hurrikaani eli "Suuri lokakuun myrsky" oli vuonna 1893 noin 2 000 ihmistä surmannut hurrikaani, joka sai nimensä Louisianan osavaltiossa sijaitsevan Chenière Caminadan mukaan. Kylän 1 500:sta asukkaista noin puolet kuoli ja aineellisia vahinkoja aiheutui 5 miljoonan dollarin arvosta omena- ja riisisatojen tuhouduttua ja 285 laivan upottua. Myrsky surmasi vielä seitsemän ihmistä Alabamassa, minkä jälkeen se haihtui Pohjois-Carolinan rannikolla 5. lokakuuta.


title: Finströmin vaakuna

text: Finströmin vaakuna on Finströmin kunnan tunnus. Vaakunan aiheen aaltokoro viittaa pieneen Kyrkström-virtaan, jonka oletetaan vaikuttaneen koko pitäjän nimeämiseen. Tammi kuvastaa asukkaiden peräänantamattomuutta ja seudun rehevää kasvillisuutta.


title: Finströmin vaakuna

text: Vaakunan selitys kuuluu ”punaisessa kentässä kultatammi alaisen, aaltokoroisen hopeahirren yläpuolella.” Vaakunan on suunnitellut Matts Dreijer, ja Finströmin kunnanvaltuusto hyväksyi vaakunan kokouksessaan 22. toukokuuta 1948. Ahvenanmaan maakuntahallitus vahvisti vaakunan käyttöön 19. joulukuuta 1951. Vaakunalle hyväksyttiin korjattu selitys 8. lokakuuta 1969.


title: Intian Grand Prix 2011

text: Intian Grand Prix 2011 (virallisesti 2011 Formula 1 Airtel Grand Prix of India) oli Formula 1 -kauden 2011 17. osakilpailu, joka ajettiin 30. lokakuuta Buddh International Circuitin moottoriradalla Intiassa. Kilpailu oli kaikkien aikojen ensimmäinen Intian Grand Prix.


title: Intian Grand Prix 2011

text: Team Lotuksen kolmoskuljettaja Karun Chandhok ajoi perjantain ensimmäisissä vapaissa harjoituksissa Heikki Kovalaisen tilalla.


title: Intian Grand Prix 2011

text: Aika-ajoissa paalulle ajoi Red Bullin Sebastian Vettel. Toiseksi ajoi McLarenin Lewis Hamilton, mutta hän oli saanut perjantaiharjoituksissa kolmen ruudun lähtöruuturangaistuksen, joten hän joutui aloittamaan viidennestä ruudusta. Rangaistus nosti Vettelin tallikaverin Mark Webberin eturiviin. Myös Vitali Petrov, Sergio Pérez, Daniel Ricciardo ja Narain Karthikeyan joutuivat kärsimään lähtöruuturangaistuksia.Kilpailun lähdössä Vettel onnistui pitämään johtopaikkansa, mutta hänen takanaan Webber joutui Jenson Buttonin ohittamaksi. Kilpailun edessä myös Fernando Alonso pääsi Webberistä ohi. 24. kierroksella Lewis Hamilton yritti ohittaa Felipe Massaa, mutta mutkaan ajettaessa Massa sulki sisälinjan, jolloin he osuivat toisiinsa. Massa pyörähti ja Hamiltonin etusiipi vahingoittui, mutta molemmat pystyivät jatkamaan kisaansa. Tapauksesta langetettiin Massalle varikon läpiajorangaistus. Kymmenen kierrosta myöhemmin Massan autosta petti eturipustus jo toisen kerran tänä viikonloppuna, ja hän joutui keskeyttämään.


title: Intian Grand Prix 2011

text: Vettel voitti kilpailun ja ajoi samalla uransa ensimmäisen Grand Slamin: hän ajoi paalulta voittoon johtaen jokaisen kierroksen ajan sekä ajoi nopeimman kierroksen.


title: Hammarlandin vaakuna

text: Hammarlandin vaakuna on Hammarlandin kunnan tunnus. Vaakunan aiheen vuori liittyy sitä tarkoittavaan muinaisruotsin sanaan "hamar", ja viittaa siten sekä kunnan nimeen että alueen kallioiseen luontoon. Laiva kuvastaa perimätietoa siitä, että Hammarland oli lännestäpäin purjehtijoille ensimmäinen maihinnousupaikka.


title: Hammarlandin vaakuna

text: Vaakunan selitys kuuluu ”sinisessä kentässä kohti kääntynyt kultainen viikinkilaiva; kultatyviössä punainen kolmoisvuori.” Vaakunan on suunnitellut Matts Dreijer, ja Hammarlandin kunnanvaltuusto hyväksyi vaakunan kokouksissaan 14. helmikuuta 1948 ja 20. joulukuuta 1951. Ahvenanmaan maakuntahallitus vahvisti vaakunan käyttöön 28. joulukuuta 1951.


title: Kansallisen tunnustuksen risti

text: Kansallisen tunnustuksen risti () on historiallisesti katsottuna vanhin Latvian ritarikunnista. Latvialaisena ritarikuntana se perustettiin kuitenkin vasta vuonna 1938 yhdessä Vesthardus-ritarikunnan kanssa. Tällöin Latvian presidentti Kārlis Ulmanis antoi perustamista koskevan asetuksen. Ritarikuntaa sanotaan myös Latvian Ansioritarikunnaksi. Ranskaksi ritarikunnan nimi on "Croix de la Reconnaissance".


title: Kansallisen tunnustuksen risti

text: Ritarikunta perustettiin ensimmäisen kerran toukokuussa vuonna 1710 Liepājassa. Perustaja oli Kuurinmaan herttua Friedrich Wilhelm. Hän halusi perustaa ritarikunnan Kuurinmaan jälleenrakentamisen kunniaksi suuren Pohjan sodan jälkeen. Vuonna 1938 ritarikunnan perustamisen taustalla oli Kuurinmaan ja Zemgalen loistokkaan menneisyyden muisto. Vuonna 1938 ritarikunta perustettiin uutena ritarikuntana, ja sen linkki menneeseen Kuurinmaan ritarikuntaan on lähinnä symbolinen. Ritarikunnan toiminta lakkautettiin, kun Neuvostoliitto oli miehittänyt Latvian. Latvian ensimmäisen itsenäisyyden aikana kunniamerkki myönnettiin yli 3 900 henkilölle, joista 21 sai suurristin ja mitaliluokan merkkejä myönnettiin yli 2 100 henkilölle.


title: Kansallisen tunnustuksen risti

text: Ritarikunta perustettiin uudelleen vuonna 2004 presidentti Vaira Vīķe-Freibergan annettua lakiesityksen Latvian ritarikunnista. Kansallisen tunnustuksen ristin kunniamerkeillä palkitaan esimerkiksi huomattavista palveluksista isänmaan hyväksi politiikan, kulttuurin, tieteen ja urheilun aloilla.


title: Kansallisen tunnustuksen risti

text: Kunniamerkit suunnitteli kuvanveistäjä Gustavs Šķilters. Ritarikunta jakaantuu viiteen luokkaan: suurristin komentajat (suurristi), suurupseerit (1. luokan komentajamerkki), komentajat (komentajamerkki), upseerit (1. luokan ritarimerkki) ja ritarit (ritarimerkki). Siinä on lisäksi kolme mitaliluokkaa – kultainen, hopeinen ja pronssinen. Ritarikunnan risti on valkoemaloitu maltanristi, jossa on kullatut reunat. Ristin sakarat liittyvät toisiinsa yhteensä kahdeksan pyöreän linkin välityksellä. Ristin keskuskuviossa on suuri valtionvaakuna ja vuosi 1938. Kunniamerkin kääntöpuolella on Kuurinmaan herttuakunnan vaakuna ja vuosi 1710. Ristin kääntöpuolen sakaroissa on ritarikunnan tunnuslause ”Pour les honnêtes gens” (”rehellisille ihmisille”). Ritarikunnan nauha on väriltään tummanpunainen, ja nauhassa on hopeiset juovat molemmissa ulkoreunoissa.


title: Kansallisen tunnustuksen risti

text: Suurristi, suurupseerin risti ja komentajan risti ovat kaikki halkaisijaltaan 49 mm. Upseerin ja ritarin ristit ovat halkaisijaltaan 40 mm. Suurristiä kannetaan 110 mm leveässä nauhassa. Naisten nauhan leveys on 75 mm. Suurristin rintatähti on halkaisijaltaan 75 mm ja suurupseerin vastaava tähti on halkaisijaltaan 70 mm. Rintatähti on ritarikuntaristi suuremmassa muodossaan. Suurupseerien ja komentajien nauhanleveys on 32 mm. Upseerit ja ritarit kantavat merkkiään rinnassa 32 mm nauhassa.


title: Kansallisen tunnustuksen risti

text: Ritarikunnan mitalit ovat halkaisijaltaan 30 mm ja ne kannetaan 32 mm nauhassa. Mitaliin on kuvattu ritarikuntaristi ja kääntöpuolelle kruunu, rengas ja teksti ”Ajatuksia ja työtä Latvian hyväksi”.


title: Capsicum baccatum

text: Capsicum baccatum on paprikoiden ("Capsicum") sukuun kuuluva chililaji. Se on levinnyt Andeilta koko latinalaiseen Amerikkaan. Kasvi on suurikokoinen.


title: Capsicum baccatum

text: "Capsicum baccatum" sopii kasvihuoneeseen, vesiviljelyyn tai sisäkasvatukseen. Se on helppohoitoinen.


title: Jättökulma

text: Jättökulma tarkoittaa ajoneuvon taimman renkaan pinnan ja takapään matalimman ulokkeen, yleensä puskurin tai pakoputken, kautta kulkevan linjan sekä maanpinnan välistä kulmaa. Kulma ilmaisee ajoneuvon kykyä kulkea rampin tai muun esteen ylitse ilman että kori osuu esteeseen.


title: Havannapaprika

text:
Havannapaprika ("Capsicum chinense", myös "Capsicum sinense") on paprikoiden ("Capsicum") sukuun kuuluva chililaji. Se on levinnyt Karibian alueelta
ja Etelä-Amerikasta Eurooppaan ja sieltä Aasiaan ja Afrikkaan.


title: Havannapaprika

text: Havannapaprika sopii kasvihuoneeseen ja vesiviljelyyn. Se on pitkäikäinen mutta vaativa.


title: Havannapaprika

text: Havannapaprika on matala ja tuuhea. Lehdet ovat isoja, kiiltäviä ja röpelöpintaisia. Kukka on pieni, keltavihreä. Hedelmän muoto ja väri ovat vaihtelevia.


title: Jomalan vaakuna

text: Jomalan vaakuna on Jomalan kunnan tunnus. Vaakunan aihe seuraa melko uskollisesti jäljennöksenä vuodelta 1326 säilynyttä Ahvenanmaan keskiaikaista sinettiä. Pyhä Olavi oli suojeluspyhimys paitsi koko saariryhmälle, niin myös 1200-luvulta peräisin olevalle Jomalan kirkolle.


title: Jomalan vaakuna

text: Vaakunan selitys kuuluu ”sinisessä kentässä Pyhä Olavi istumassa valtaistuimella pidellen valtakunnanomenaa ja sotakirvestä, kaikki kultaa.” Vaakunan on suunnitellut Matts Dreijer, ja Jomalan kunnanvaltuusto hyväksyi vaakunan kokouksessaan 21. marraskuuta 1947. Ahvenanmaan maakuntahallitus vahvisti vaakunan käyttöön 27. helmikuuta 1952.


title: Dikloorietikkahappo

text:
Dikloorietikkahappo eli DCA (CHClO) on karboksyylihappo ja etikkahapon kloorattu johdannainen. Ainetta käytetään pääasiassa orgaanisessa synteesissä. Aineesta käytetään myös nimiä "bikloorietikkahappo", "dikloorietaanihappo", "DCA" ja "2,2-dikloorietikkahappo".
Dikloorietikkahapon suolat ja esterit ovat diklooriasetaatteja.


title: Dikloorietikkahappo

text: Dikloorietikkahappo on huoneenlämpötilassa väritöntä nestemäistä ainetta. Se sekoittuu täydellisesti veden lisäksi etanoliin ja dietyylieetteriin ja liukenee myös bentseeniin ja kloroformiin. Dikloorietikkahapon pK-arvo on 1,48 eli happovakio K on 5,12·10. Se on siis huomattavasti voimakkaampi happona kuin etikkahappo tai kloorietikkahappo, mutta trikloorietikkahappoa heikompi. Hapon voimakkuuden kasvaminen kloorin määrän lisääntyessä johtuu elektronegatiivisen kloorin aiheuttamasta vaikutuksesta.


title: Dikloorietikkahappo

text: Dikloorietikkahappo ei hydrolysoidu vesiliuoksena yhtä helposti kuin kloorietikkahappo, mutta emäksen, esimerkiksi natriumhydroksidin avulla se voidaan hydrolysoida glyoksyylihapoksi. Klooriatomit voivat korvautua nukleofiilisella substituutioreaktiolla paremmilla nukleofiileillä.


title: Dikloorietikkahappo

text:
Dikloorihapon valmistamiseen on kehitetty useita eri synteesejä. Halvin menetelmä on dikloorietikkahappoa vastaavan happokloridin, diklooriasetyylikloridin hydrolyysi. Hyvin puhdasta tuotetta voidaan valmistaa myös pentakloorietaania tai tetrakloorietyleeniä hydrolysoimalla tai trikloorietikkahapon pelkistyksellä sähkökemiallisin menetelmin.
Teollisesti yhdistettä tuotetaan myös klooraamalla etikkahappoa tai kloorietikkahappoa. Tällöin tuotteena muodostuu kloorietikkahapon, dikloorietikkahapon ja trikloorietikkahapon seos. Näiden kloorattujen etikkahappojen erottaminen toisistaan perinteisin tislausmenetelmin ei onnistu, koska yhdisteiden kiehumispisteet ovat liian lähellä toisiaan. Tislausta voidaan käyttää, jos kolonniin lisätään atseotrooppisen seoksen muodostavaa hiilivetyä, kuten bromibentseeniä, tai esteröimällä hapot metanolin tai etanolin kanssa. Näiden estereiden kiehumispisteet eroavat toisistaan riittävästi, jotta tislaus onnistuu.


title: Dikloorietikkahappo

text: Laboratorioissa dikloorietikkahappoa valmistetaan käsittelemällä kloraalihydraatin ja kalsiumkarbonaatin tai kalium- tai natriumsyanidin välisen reaktion tuotetta hapolla.


title: Dikloorietikkahappo

text: Dikloorietikkahappoa voi myös muodostua puhdistettaessa vettä klooraamalla.


title: Dikloorietikkahappo

text: Dikloorietikkahappoa käytetään orgaanisessa synteesissä valmistettaessa muun muassa glyoksyylihappoa, kloramfenikolia ja allantoiinia ja sulfonamidi-antibiootteja. Sitä käytetään myös desinfiointiaineena, koska se tappaa sieniä ja bakteereja.


title: Dikloorietikkahappo

text:
Dikloorietikkahapon suoloja (DCA) on tutkittu lääkeaineina, koska ne estävät pyruvaattidehydrogenaasikinaasientsyymin toimintaa.
Ihmiselimistössä dikloorietikkahappo muuntuu glyoksyylihapoksi sytosolissa toimivan glutationi-S-transferaasientsyymin katalysoimana. Yhdistettä on käytetty adstringenttinä ja laktisen asidoosin, diabeteksen ja familiaalisen hyperkolesterolemian hoidossa. Laktisen asidoosin hoito perustuu yhdisteen kykyyn inhiboida pyruvaattidehydrogenaasikinaasientsyymiä, mikä johtaa pyruvaattikinaasientsyymin toiminnan aktivoitumiseen. Tästä käytöstä on kuitenkin luovuttu tehokkaampien lääkkeiden ja dikloorihapon neurotoksisuuden ja karsinogeenisuuden vuoksi.


title: Dikloorietikkahappo

text: Alustavat kokeet ovat osoittaneet DCA:n hidastavan syöpäsolujen kasvua eläinkokeissa ja "in vitro"-kokeissa. DCA:n tehosta syövän hoidossa ei toistaiseksi ole selvää tutkimusnäyttöä.


title: Dikloorietikkahappo

text: Dikloorietikkahappo on hyvin voimakkaasti syövyttävää ja aineen nieleminen tai ihokosketus voivat aiheuttaa vakaviakin syövytysvammoja. Aine ärsyttää hengitystietä aiheuttaen yskää ja vaikeutunutta hengitystä. Yhdiste on neurotoksista ja voi aiheuttaa neuropaattista kipua. Tiamiini pienentää dikloorietikkahapon neurotoksisuutta. Dikloorietikkahapon on todettu olevan syöpää aiheuttava eli karsinogeeninen aine.


title: Heikki Pyysalo

text: Heikki Pyysalo (11. maaliskuuta 1946 Rauma – 14. joulukuuta 2010 Helsinki) oli suomalainen professori, joka tuli julkisuudessa tunnetuksi erityisesti korvasienitutkimuksistaan.


title: Heikki Pyysalo

text: Pyysalo valmistui kemistiksi Helsingin yliopistosta. Työskennellessään VTT:n elintarvikelaboratoriossa hän tutki korvasieniä, ja näiden tutkimusten pohjalta on luotu korvasienen nykyiset keittämisohjeet. Hän työskenteli myös yliopisto-opettajana. Sittemmin hän siirtyi johtajaksi Tullilaboratorioon, jossa hän työskenteli vuoteen 2009, joskin oli välillä pitkiä jaksoja EU:n neuvonantajana.


title: All Star Karate

text: All Star Karate on huhtikuussa 2010 julkaistu karate aiheinen videopeli. THQ:n kehittämä ja julkaisema peli julkaistiin vain Wiille.


title: All Star Karate

text: Pelin ohjaimina toimivat Wii Remote ja Nunchuk. Pelissä pääosin opetellaan eri hahmoilla karatea. Tarinatilassa pelaaja ohjaa nuorta miestä, joka olettaa osaavansa karatea. Pelastettuaan vanhan miehen ninjoilta, vanha mies osoittautuukin olevan karatemestari ja vie nuoren miehen dojoonsa harjoittelemaan oikeaa karatea.


title: All Star Karate

text: Haastetilassa pelaajan on tarkoitus kehittää hahmonsa taitoja ja tätä varten on läpäistävä eri haasteita pitkin peliä. Tarkoituksena on saavuttaa lopulta mustavyö.


title: All Star Karate

text: Pelin aikana, kun on edennyt tarpeeksi pitkälle voi myös muokata omaa karategi-asua, sekä luoda omia katoja, jo valmiista opituista katoista.


title: Pyysalo

text: Pyysalo voi tarkoittaa seuraavia:


title: Lintujen joukkokuolemat 2011

text: Lintujen joukkokuolemat 2011 käsittää vuoden 2011 alussa tapahtuneet useat lintujen joukkokuolemat ympäri maailmaa. Uutenavuonna kuoli lintuja Arkansasin ja Louisianan osavaltioissa Yhdysvalloissa. Joukkokuolemien syyksi on esitetty ilotulitteita ja myrkyttämistä. Tammikuussa 2011 kuoli 60 naakkaa Ruotsissa. Italiassa puolestaan löytyi jopa 8 000 kuollutta turturikyyhkyä.


title: Lintujen joukkokuolemat 2011

text: Arkansasissa suoritettujen ruumiinavausten perusteella viranomaiset olivat vakuuttuneita, että linnut säikähtivät ilotulitteita, lentelivät paniikissa ja törmäilivät ympäriinsä.


title: Sundin vaakuna

text: Sundin vaakuna on Sundin kunnan tunnus. Vaakunan aihe viittaa kahteen kunnassa olevaan linnoitukseen: keskiaikaiseen Kastelholman linnoitukseen ja Venäjän vallan aikaiseen Bomarsundin linnoitukseen, josta nykyään on jäljellä pelkät rauniot.


title: Sundin vaakuna

text: Vaakunan selitys kuuluu ”punaisessa kentässä sakarainen, tornilla varustettu kultainen harjamuuri; harjalla kultainen viiri.” Vaakunan on suunnitellut Matts Dreijer, ja Sundin kunnanvaltuusto hyväksyi vaakunan kokouksessaan 27. joulukuuta 1947. Ahvenanmaan maakuntahallitus vahvisti vaakunan käyttöön 19. joulukuuta 1951.


title: Pyhän Karitsan ritarikunta

text: Pyhän Karitsan ritarikunta (lyhenne PKR) on Suomen ortodoksisen kirkon vuonna 1935 perustama ja hallinnoima hengellinen ritarikunta. Ritarikunta on myös Suomen ainoa "puolivirallinen ritarikunta" eli muun yhteisön kuin valtion ylläpitämä ritarikunta. Sen suurmestarina toimii Helsingin ja koko Suomen arkkipiispa. Ritarikunnan hallituksena toimii Suomen ortodoksisen kirkon kirkollishallitus.


title: Pyhän Karitsan ritarikunta

text: Pyhän Karitsan ritarikunta perustettiin 20. kesäkuuta 1935, kun Suomen ortodoksisen kirkon neljäs varsinainen kirkolliskokous vahvisti ritarikunnan ohjesäännön. Ritarikunnan vuosipäivä on 26. marraskuuta eli ortodoksisesta kirkkokunnasta vuonna 1918 annetun ensimmäisen asetuksen antopäivä. Ortodoksisen maailman ritarikunnista Pyhä Karitsa on yksi arvostetuimmista. Tämä näkyy mm. siinä, että ritarikunta noteerataan yleensä kansainvälisissä teoksissa, vaikka monet vanhempien kirkkojen ritarikunnat jätetään mainitsematta. Asemaltaan Suomen valtiollisiin ritarikuntiin nähden se on puolivirallinen ritarikunta. Sen esikuvana oli Viron ortodoksisen kirkon Pyhän Platonin ritarikunta.


title: Pyhän Karitsan ritarikunta

text: Pyhän Karitsan ritarikunnan suurmestarina toimii Suomen ortodoksisen kirkkokunnan päämies, Karjalan ja koko Suomen arkkipiispa. Ensimmäinen suurmestari oli arkkipiispa Herman (1935–1960). Hänen jälkeensä suurmestarina toimivat arkkipiispa Paavali (1960–1988) ja arkkipiispa Johannes (1988–2001). Nykyinen suurmestari on Helsingin ja koko Suomen arkkipiispa Leo. Ritarikunnan hallituksena toimii ortodoksinen kirkollishallitus, joka on sijoitettuna Kuopioon.


title: Pyhän Karitsan ritarikunta

text: Ritarikunta on perinteisen kaavan mukainen, viisiluokkainen ritarikunta. Luokat ovat suurristi, 1. luokan komentaja, komentaja, 1. luokan ritari ja ritari. Lisäksi on kaksi mitalia.


title: Pyhän Karitsan ritarikunta

text: Suurristin komentajat kantavat arvonsa merkkeinä suurristiä ja siihen kuuluvaa rintatähteä. Risti on valmistettu vaaleansinisestä emalista valettuna kultaiseen kehykseen. Risti on sekä pituudeltaan että leveydeltään 60 mm. Keskustaan on kuvattu valkoiselle pohjalle Pyhän Karitsan kullattu vertauskuva ja ristin aukeamiin kullatut kuusisiipiset serafit. Ristiä kannetaan olan yli oikealta vasemmalle 100 mm:n levyisessä muareekuvioidussa harmaansinisessä nauhassa, jonka reunoista 10 mm:n etäisyydellä on 3 mm:n levyinen valkoinen juova. Hengelliseen säätyyn kuuluvat kantavat ristiä yhtä leveässä kaulan ympäri kulkevassa nauhassa, kuten suurristiä kannetaankin papillisessa asussa.


title: Pyhän Karitsan ritarikunta

text: Rintatähden, jota kannetaan vasemmalla puolen rintaa, muodostaa hopeinen, kahdeksankärkinen kunniamerkkitähti. Tähteen on sommiteltu kahdeksan kuusisiipistä serafia, joiden siivet ovat kullatut. Sen keskipisteen ja kärkien välinen etäisyys on 44 mm. Rintatähden keskustassa on siniemalinen 50 mm:n pituinen ja levyinen kunniamerkkiristi, jossa Pyhän Karitsan tunnuskuvaa ympäröi kirjoitus "Kirkon hyväksi" kullatuin kirjaimin tummansinisellä pohjalla.


title: Pyhän Karitsan ritarikunta

text: Ensimmäisen luokan komentajat kantavat kunniamerkkiristiä, jonka pituus ja leveys ovat 50 mm, kaulan ympäri kulkevassa 40 mm:n levyisessä siniharmaassa nauhassa, jonka reunoista 5 mm:n etäisyydellä on 1,5 mm:n levyinen valkea juova. Rintatähti on samanlainen kuin suurristin, paitsi että serafien siivet ovat hopeiset. Komentajat kantavat samaa kunniamerkkiristiä, mutta ilman rintatähteä.


title: Pyhän Karitsan ritarikunta

text: Ensimmäisen luokan ritarit ja jäsenet kantavat kunniamerkkiristiä, jonka pituus ja leveys ovat 40 mm, 30 mm:n levyisessä nauhassa, jonka reunoista 3 mm:n etäisyydellä on 1 mm:n levyinen valkea juova. Kunniamerkkiä kannetaan rinnan vasemmalla puolella. Muut ritarit ja jäsenet kantavat muuten samanlaista ristiä, jonka aukeamissa olevat serafit ovat kuitenkin hopeisia.


title: Pyhän Karitsan ritarikunta

text: Ensimmäisen luokan mitali on hopeinen kullattu mitali, jonka läpimitta on 30 mm. Etusivulle on kaiverrettu Pyhän Karitsan kunniamerkin risti, ristin aukeamiin serafit ja muuhun mitalikenttään pilviä. Takasivulle on kaiverrettu tunnuslause "Kirkon hyväksi". Toisen luokan mitali on samanlainen hopeinen mitali. Kumpaakin mitalia kannetaan rinnan vasemmalla puolella ritarimerkin nauhassa.


title: José Ángel Valdés

text: José Ángel Valdés Díaz (s. 5. syyskuuta 1989 Gijón, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan vasen laitapuolustaja.


title: José Ángel Valdés

text: José Ángel on Sporting Gijónin kasvatti. Hän teki ensiesiintymisensä seuran edustusjoukkueessa 8. helmikuuta 2009 ottelussa Barcelonaa vastaan. Ensimmäisen maalinsa hän teki ottelussa Deportivo La Coruñaa vastaan, joka päättyi lopulta Sportingin 3–2-voittoon. Joukkue oli lähellä pudota kauden päätteeksi alemmalle sarjatasolle Segunda Divisióniin, mutta onnistui tiukasta paikasta huolimatta säilyttämään sarjapaikkansa pisteen erolla putoamisviivaan.


title: José Ángel Valdés

text: Seuraavalla kaudella 2009–2010 hän pelasi 13 sarjaottelua, mikä oli sama määrä kuin edelliskaudella. Joukkue sijoittui kauden päätteeksi sijalle 15.


title: Kumlingen vaakuna

text: Kumlingen vaakuna on Kumlingen kunnan tunnus. Vaakunan aiheen kummeli () tekee vaakunasta puhuvan ja kertoo samalla saaristokunnan luonteesta. Merikotka pesii seudulla.


title: Kumlingen vaakuna

text: Vaakunan selitys kuuluu ”punaisessa kentässä kultainen kotka siivet levällään seisomassa hopeakivien muodostamalla merimerkillä.” Vaakunan on suunnitellut Matts Dreijer, ja Kumlingen kunnanvaltuusto hyväksyi vaakunan kokouksessaan 15. helmikuuta 1948. Ahvenanmaan maakuntahallitus vahvisti vaakunan käyttöön 19. joulukuuta 1951.


title: Myllymäen koulu (Hämeenlinna)

text: Myllymäen koulu on Hämeenlinnassa sijaitseva peruskoulu. Myllymäen kaupunginosassa Turuntien varrella sijaitseva koulu perustettiin vuonna 1913. Myllymäen koulussa on oppilaita noin 240. Vuonna 2013 koulussa juhlittiin koulun 100-vuotisjuhlaa. Koulun rehtori on Outi Kärki. Opetusta annetaan luokka-asteille 1–6.


title: Kultafasaani

text: Kultafasaani ("Chrysolophus pictus") on kultafasaanien sukuun kuuluva koristeellinen kanalintu.


title: Kultafasaani

text: Kultafasaanikoiras on 90-105 (pyrstön osuus 60-70) senttimetriä pitkä, naaras 60-80 senttimetriä, josta pyrstön osuus 30-35 senttimetriä. Koiraan vatsapuoli on punainen. Selkä ja pää ovat keltaiset ja soitimella koiras levittää viuhkaksi oranssinkeltaisen niskahunnun. Naaraalla on vaatimattomampi ruskea höyhenpuku, jossa on mustia poikkiraitoja.


title: Kultafasaani

text: Koiraan soidinlaulu on yksi- tai kaksitavuinen ja karhea "ähk" tai "äh-ehk". Muuten laji on hiljainen.


title: Kultafasaani

text: Kultafasaani elää luonnonvaraisena Keski-Kiinan vuoristoseudulla. Sitä on istutettu esimerkiksi Kaakkois-Englantiin ja Lounais-Skotlantiin.


title: Taistelupari (Ankantekijät)

text: Ankantekijät 12: Taistelupari on vuonna 2010 ilmestynyt Ankantekijät-kirjasarjan kahdestoista osa. Kirjan seikkailut ovat Bas ja Mau Heymansin käsialaa.


title: Taistelupari (Ankantekijät)

text:
Aku Ankka: Ankkalinnan pillipiipari
Piirtäjä: Mau Heymans
Kirjoittaja: Carl Barks


title: Taistelupari (Ankantekijät)

text:
Aku Ankka: Salaperäinen laiva
Piirtäjä: Bas Heymans
Kirjoittaja: Jan Kruse


title: Taistelupari (Ankantekijät)

text:
Roope-setä ja Andien parantajat
Piirtäjä: Mau Heymans
Kirjoittaja: Frank Jonker, Paul Hoogma & Remco Polman


title: Taistelupari (Ankantekijät)

text:
Aku Ankka koenukkujana
Piirtäjä: Bas Heymans
Kirjoittaja: Frank Jonker


title: Taistelupari (Ankantekijät)

text:
Aku Ankka: Kaksoisolentoja kerrakseen
Piirtäjä: Mau Heymans
Kirjoittaja: Leo van den Munkhof & Mau Heymans


title: Taistelupari (Ankantekijät)

text:
Roope-setä: Kulta ei tee onnelliseksi
Piirtäjä: Bas Heymans
Kirjoittaja: Jan Kruse


title: Taistelupari (Ankantekijät)

text:
Aku Ankka: Muodin mestari
Piirtäjä: Mau Heymans
Kirjoittaja: Kirsten de Graaf & Mau Heymans


title: Taistelupari (Ankantekijät)

text:
Aku Ankka: Tietokonevelho
Piirtäjä: Mau Heymans
Kirjoittaja: Evert Geradts


title: Taistelupari (Ankantekijät)

text:
Veli Kani: Porkkana-aarre
Piirtäjä: Bas Heymans
Kirjoittaja: Jan Kruse


title: Taistelupari (Ankantekijät)

text:
Aku Ankka: Jokamiesajot
Piirtäjä: Mau Heymans
Kirjoittaja: Kirsten de Graaf


title: Taistelupari (Ankantekijät)

text:
Aku Ankka: Uutisankka
Piirtäjä: Bas Heymans
Kirjoittaja: Jan Kruse


title: Taistelupari (Ankantekijät)

text:
Aku Ankka: Meren urhot
Piirtäjä: Bas Heymans
Kirjoittaja: Edwin Loftus


title: Taistelupari (Ankantekijät)

text:
Aku Ankka: Eläintarhan vetonaula
Piirtäjä: Mau Heymans
Kirjoittaja: Jan Kruse


title: Taistelupari (Ankantekijät)

text:
Roope-setä: Julius Pecuniuksen laakeriseppele
Piirtäjä: Bas Heymans
Kirjoittaja: Jan Kruse


title: 2012-ilmiö

text: 2012-ilmiö käsittää eskatologisia uskomuksia siitä, että tarkalleen 21. joulukuuta 2012 olisi pitänyt tapahtua luonnonmullistavia tai muodonmuutoksellisia tapahtumia. Time and Date -sivuston mukaan maailmanlopun laskettiin tapahtuvan kello 11.11 UTC-aikaa, eli 13.11 Suomen aikaa.


title: 2012-ilmiö

text: Kyseiseen ilmiöön perustuen on myös tehty yhdysvaltalainen elokuva "2012".


title: Karate (videopeli)

text: Karate on vuonna 1982 julkaistu karateaiheinen videopeli. Ultravisionin kehittämä ja julkaisema peli julkaistiin vain Atari 2600:lle. Peli julkaistiin myöhemmin uudelleen Froggon kautta vuonna 1987. Pelin suunnittelusta vastasi tuolloin mustan vyön ja 25 vuotta karatea harjoitellut Joseph Amelio.


title: Karate (videopeli)

text: Pelissä on tarkoitus otella voitokkaasti eri karateotteluita ja saavutta sitä kautta vyöasteittain lopulta musta vyö. Otteluiden aikana pelaajalla on käytössä erilaisia potkuja ja lyöntejä, joista osuessaan vastustajaan saa eri määrä pisteitä. Ottelut kestävät kaksi minuuttia, jonka jälkeen voittaja määräytyy eniten pisteitä keränneelle ottelijalle.


title: Karate (videopeli)

text: Peliä pidetään yleisesti yhtenä huonoimmista Atari 2600:lle tehdyistä peleistä.


title: Kansainvälinen työväenliitto

text: Kansainvälinen työväenliitto (engl. IWA - International Workers' Association, esp. AIT - Asociación Internacional de los Trabajadores, saks. IAA - Internationale ArbeiterInnen Assoziation) on kansainvälinen, anarkosyndikalistinen ammattiliittojen federaatio. Se perustettiin Berliinissä vuoden 1922 anarkosyndikalististen ammattiliittojen kongressissa.


title: Iatrogeeninen

text: Iatrogeeninen tarkoittaa hoitoperäistä, hoidosta johtuvaa epäsuotuisaa tilaa. Tila voi olla lääkäreiden, kirurgien, psykologien, terapeutin, hoitajan, hammaslääkärin tai muiden hoidosta vastaavien aiheuttama. Myös vaihtoehtoiset hoitomenetelmät voivat aiheuttaa iatrogeenisiä tiloja.


title: Iatrogeeninen

text: Jotkin iatrogeeniset tilat on helppo havaita, kuten kirurgisen hoitotoimenpiteen aiheuttama epätoivottu komplikaatio. Toiset voivat olla vaikeammin havaittavissa, kuten lääkehoidon sivuvaikutukset.


title: Iatrogeeninen

text:
Iatrogeeninen tila voi tulla sattuman, hoitovirheen, huolimattomuuden tai lääkkeiden yhteensopimattomuuden aiheuttamana. Yhdysvalloissa on arviolta 44 000 − 98 000 kuolemantapausta joka vuosi kokonaan tai osaksi iatrogeenisen syyn takia.
Termin "iatrogeeninen" etymologia on "parantajan aiheuttama" ("iatros" tarkoittaa parantajaa kreikan kielessä); sellaisena se saattoi olla hyvää tai pahaa.


title: Iatrogeeninen

text: Hippokrateen päivistä alkaen on tiedostettu lääkärin potentiaaliset kyvyt aiheuttaa myös pahaa. Fraasi "Primum non nocere" ("ennen kaikkea vältä vahingoittamasta potilasta") on tärkeä osa lääketieteen etiikkaa, ja tarkoituksella aiheutettu iatrogeeninen tai muu sairaus tai kuolema onkin rikos monissa yhteiskunnissa.


title: Iatrogeeninen

text: Lääkärin siirtyminen suoraan ruumiinavauksesta hoitamaan synnyttäviä äitejä aiheutti kauhistuttavan paljon iatrogeenisiä lapsivuodekuolemia 1800-luvulla ennen kuin infektioiden mekanismi havaittiin (ks.Ignaz Semmelweis).


title: Iatrogeeninen

text: Lääketieteen kehittyminen 1900-luvulla on auttanut paremmin välttämään iatrogeenisiä tiloja. Antiseptiikka, anestesia, antibiootit ja paremmat kirurgiset toimenpiteet ovat vähentäneet huomattavasti iatrogeenisiä kuolemia.


title: Kökarin vaakuna

text: Kökarin vaakuna on Kökarin kunnan tunnus. Vaakunan aihe viittaa tämän ulkosaaristolaiskunnan tärkeimpään elinkeinoon kalastukseen.


title: Kökarin vaakuna

text: Vaakunan selitys kuuluu ”sinisessä kentässä hyppäävä hopeakala, jonka varukset punaiset.” Vaakunan on suunnitellut Matts Dreijer, ja Kökarin kunnanvaltuusto hyväksyi vaakunan kokouksessaan 30. marraskuuta 1947. Ahvenanmaan maakuntahallitus vahvisti vaakunan käyttöön 16. huhtikuuta 1952.


title: Meidän maa

text: Meidän maa on vuonna 1954 julkaistu tietokirja, joka esittelee Suomen eri osien historiaa, maantiedettä, kulttuuria ja nykypäivää. Kirjan kustansi WSOY ja siitä otettiin toinen painos 1966.


title: Meidän maa

text: Kirjassa oli useita tunnettuja kirjoittajia, kuten Kustaa Vilkuna (Keski- ja Pohjois-Pohjanmaan osuudet), Veikko Huovinen (Kainuu-osuus), Yrjö Kokko (Käsivarren Lappia käsittelevä osuus) ja Artturi Leinonen (Etelä-Pohjanmaan osio). Kirja liittyi jo 1800-luvulla syntyneeseen suomalaisten tietokirjojen jatkumoon, jolla pyrittiin kasvattamaan suomalaisten tietämystä kotimaan eri osista.


title: Laskutaito

text: Laskutaito on WSOY:n kustantama matematiikan oppikirjasarja peruskouluun. Laskutaito-kirjaa käyttävät 5. vuosiluokan oppilaat menestyvät tilastollisesti merkittävästi paremmin kuin muiden kirjasarjojen käyttäjät.


title: Lemlandin vaakuna

text: Lemlandin vaakuna on Lemlandin kunnan tunnus. Vaakunan aihe viittaa 1300-luvulla rakennettuun Pyhälle Olaville pyhitettyyn Lemböten kappeliin.


title: Lemlandin vaakuna

text: Vaakunan selitys kuuluu ”mustassa kentässä kultainen kappeli, jossa kaksi punaista ikkunaa: katon harjalla kaksi kultaristiä, joiden sakarat päättyvät punaisiin kolmioihin.” Vaakunan on suunnitellut Matts Dreijer, ja Lemlandin kunnanvaltuusto hyväksyi vaakunan kokouksessaan 22. joulukuuta 1947. Ahvenanmaan maakuntahallitus vahvisti vaakunan käyttöön 28. joulukuuta 1951.


title: My Head’s in Mississippi

text: My Head’s in Mississippi on blues rock-yhtye ZZ Topin kappale vuodelta 1990. "Recycler"-albumilla julkaistusta kappaleesta on tehty myös musiikkivideo ja se on julkaistu erikseen singlenä, saavuttaen kärkisijan Mainstream Rock -listalla.


title: Donna (kappale)

text: Donna oli 1950-luvun lopulla vaikuttaneen laulaja-lauluntekijä ja kitaristi Ritchie Valensin toinen singlejulkaisu. Valens oli kirjoittanut kyseisen teiniballadin tyttöystävästään Donna Ludwigista ja Valens oli tuolloin vain 17-vuotias.


title: Donna (kappale)

text: Single nousi Yhdysvalloissa Top 10 -listalle tammikuussa 1959 ja oli parhaimmillaan toisella sijalla. Single ilmestyi Del-Fi -levymerkillä ja koko 1950-luvun Top 250 -listalla se oli sijalla 192.


title: Donna (kappale)

text: Levyn kääntöpuolella oli rockaava versio vanhasta meksikolaisesta standardista "La Bamba". Myös tämä kappale oli Yhdysvalloissa Top 40 -listalla.


title: Donna (kappale)

text: "Donna" oli Valensin ensimmäinen ja viimeinen Top 10 -hitti, sillä hän kuoli pian 3. helmikuuta yhdessä Buddy Hollyn ja Big Bopperin kanssa lento-onnettomuudessa, kun nämä olivat Winter Dance Party -nimisellä kiertueella.


title: Donna (kappale)

text: Britanniassa Valens oli melko tuntematon ennen elämäkertaelokuvaa "La Bamba", joka valmistui vuonna 1987 Luis Valdezin ohjaamana.


title: Donna (kappale)

text: Suomessa "Donnan" on levyttänyt ainakin Teddy & The Tigers albumilleen "Burn It Up".


title: Gabrielle Giffords

text: Gabrielle Giffords (s. 8. kesäkuuta 1970 Tucson, Arizona) on yhdysvaltalainen poliitikko ja Arizonan osavaltion kongressiedustaja. Giffords on Yhdysvaltain demokraattipuolueen jäsen. Giffords valittiin Yhdysvaltain edustajainhuoneeseen ensi kerran vuonna 2006, ja hän aloitti sen jäsenenä tammikuussa 2007. Tätä ennen hän toimi vuosina 2001–2003 Arizonan edustajainhuoneen ja vuosina 2003–2005 Arizonan senaatin jäsenenä.


title: Gabrielle Giffords

text: Giffords valmistui maisteriksi Cornellin yliopistosta pääaineenaan aluesuunnittelu vuonna 1996. Hän on ollut vuodesta 2007 naimisissa astronautti Mark E. Kellyn kanssa.


title: Gabrielle Giffords

text: 8. tammikuuta 2011 Giffords haavoittui vakavasti Tucsonissa pidetyssä ulkoilmatilaisuudessa tapahtuneessa ammuskelussa. Tulituksen kohteena oli useita henkilöitä, joista kuusi sai surmansa. Giffords itse sai osuman päähänsä. Hän joutui tehohoitoon, mutta hänet leikannut kirurgi oli optimistinen hänen toipumisensa suhteen.


title: Gabrielle Giffords

text: Kesäkuussa 2011 Giffordsin puhekyky oli yhä vajavainen, eikä hänen paluutaan kongressityöskentelyyn kuluvalla vaalikaudella pidetty todennäköisenä. Hän palasi kongressisaliin 1. elokuuta aplodien saattelemana äänestääkseen Yhdysvaltojen velkakaton korotuksesta. 22. tammikuuta 2012 Giffords ilmoitti videoviestillä eroavansa kongressiedustajan virasta voidakseen keskittyä toipumiseen.


title: Nick Pope

text: Nicholas Pope (s. 19. syyskuuta 1965) on entinen Britannian puolustusministeriön virkamies. Hän vastasi vuodesta 1991 vuoteen 1994 Britannian puolustusvoimien suorittamista UFO-tutkimuksista, mistä työstä hänet parhaiten tunnetaan.


title: Nick Pope

text: Hän hakeutui Yhdistyneen kuningaskunnan puolustusministeriön palvelukseen vuonna 1985.


title: Nick Pope

text: Hän työskenteli ministeriössä vanhempana johtajana, joka edustaa virka-asteikolla keskijohtoa. Hän osallistui myös Afganistanin ja Irakin sotaan liittyvään työhön.


title: Nick Pope

text: Vuosien 1991 ja 1994 välillä hänen päätehtävänsä Britannian puolustusministeriössä liittyivät Kuninkaallisten ilmavoimien merentakaisiin rutiinitoimintoihin ja ylilentolupia koskevaan diplomaattiseen paperisotaan.


title: Nick Pope

text: Näiden virkatehtävien ohella hänen tehtävänsä oli vastata puolustusministeriön tietoon tulleiden ufotapauksien dokumentoimisesta ja tutkimisesta. Tässä toiminnassa Iso-Britannia sovelsi Yhdysvaltojen Projekti sinisen kirjan käytäntöjä. Vaikka useimmat Britannian puolustusministeriön tutkimat ufotapaukset kyettiin selvittämään tunnetuista kohteista tehtyinä virhehavaintoina, Popen mukaan noin 5% havainnoista jäi selittämättä.


title: Nick Pope

text: Ufotutkimuksen ohella hän vastasi abduktioita, viljapeltokuvioita, karjansilpomista ja muita outoja ilmiöitä koskevista yhteydenotoista. Hänen työnsä UFOjen parissa toi hänelle lempinimen ”Britannian Fox Mulder” suositun tv-sarjan "Salaiset kansiot" päähenkilön mukaan.


title: Nick Pope

text: Alkuun Pope oli skeptinen, mutta työnsä tuloksena hän alkoi uskomaan ufoilmiön todellisuuteen, kuin myös siihen, että ufoihin liittyy vakavia turvallisuus- sekä puolustuspoliittisia kysymyksiä. Hän tutki useita tapauksia joissa ufoja oli jäljitetty tutkalla, minkä seurauksena niiden perään oli lähetetty hävittäjiä. Hän tutustui myös siviililentokoneita koskeviin vaaratilanteisiin, joissa toisena osapuolena on ollut ufo. Tämä kaikki johti hänet siihen käsitykseen, että osassa näistä tapauksista ET-hypoteesia ei voida sulkea pois mahdollisena selityksenä.


title: Nick Pope

text: Marraskuussa 2006 hän erosi tehtävistään puolustusministeriössä kritisoiden työnantajaansa ja maansa hallitusta ufotutkimustoiminnan alasajamisesta Hän jatkaa työtään ufotutkijana kirjailijana, toimittajana ja yksityisenä konsulttina.


title: Nick Pope

text: Pope kirjoittaa kolumneja muun muassa "Hot Gossip"-nimiseen aikakauslehteen, jonka on perustanut ufoilmiöstä kiinnostunut liikenainen Georgina Bruni. Hän on esiintynyt julkisuudessa useilla kansainvälisillä tv-kanavilla ufoilmiön tiimoilta. Hän on luennoinut tieteellisissä konferensseissa, museoissa, sotilastukikohdissa ja Oxford Unionissa.


title: Lumparlandin vaakuna

text: Lumparlandin vaakuna on Lumparlandin kunnan tunnus. Vaakunan aihe viittaa kunnan pääelinkeinoihin kalastukseen ja maanviljelyyn.


title: Lumparlandin vaakuna

text: Vaakunan selitys kuuluu ”sinisessä kentässä kultalyhde, molemmin puolin sitä kohti kaartuva hopeinen, punavaruksinen kala.” Vaakunan on suunnitellut Matts Dreijer, ja Lumparlandin kunnanvaltuusto hyväksyi vaakunan kokouksessaan 20. joulukuuta 1947. Ahvenanmaan maakuntahallitus vahvisti vaakunan käyttöön 16. huhtikuuta 1952.


title: Paul Lambert

text: Paul Lambert (s. 7. elokuuta 1969) on skotlantilainen jalkapallovalmentaja ja entinen keskikenttäpelaaja. Lokakuusta 2018 lähtien hän on toiminut Ipswich Townin päävalmentajana.


title: Paul Lambert

text: Lambert voitti pelaajana mm. Skotlannin Cupin vasta 17-vuotiaana St. Mirrenissä ja Mestareiden Liigan pelatessaan Borussia Dortmundissa. Hän on pelannut 40 maaottelua Skotlannin maajoukkueessa.


title: Paul Lambert

text: Lambert aloitti uransa ammattilaisena St. Mirrenissä, jossa hän aloitti 15-vuotiaana. St. Mirrenin pelaajana hän voitti Skotlannin cupin vuonna 1987. Ura St. Mirrenissa jatkui vuoteen 1993 saakka, jolloin hän siirtyi Motherwelliin.


title: Paul Lambert

text: Skotlannista Lambert siirtyi saksalaiseen Borussia Dortmundiin vuonna 1996. Hän voitti vuonna toukokuussa 1997 Mestareiden Liigan ensimmäisenä brittipelaajana ei-brittiläisessä seurassa. Finaalissa Lambert syötti Karl-Heinz Riedlen avausmaalin.


title: Paul Lambert

text: Ura Saksassa kesti reilun vuoden verran kunnes skotlantilainen suurseura Celtic osti hänet riveihinstä. Celticissä pelatessaan hän voitti neljä Skotlannin Valioliigan mestaruutta, kaksi Skotlannin Cupia sekä kaksi Skotlannin liigacupia. Paul Lambert oli Celticin kapteeni vuoden 2003 UEFA-Cupin finaalissa, jossa vastustajana oli FC Porto.


title: Paul Lambert

text: Maajoukkueessa Paul Lambert pelasi 40 ottelua, joissa hän teki yhden maalin. Hän oli mukana maailmanmestaruuskilpailuissa vuonna 1998.Lambert suoritti valmentajatutkintonsa Saksassa ja aloitti valmentajauransta Livingstonessa. Joukkuetta vaivanneiden loukkaantumisten takia Lambert joutui myös jatkamaan pelaajauraansa ja rekisteröitymään uudelleen pelaajaksi. Hän erosi joukkueen voitettua hänen alaisuudessaan vain kaksi ottelua.


title: Paul Lambert

text: Englantilaisseura Wycombe Wanderers palkkasi hänet päävalmentajakseen kesäkuussa 2006. Lambert johdatti Wycomben Englannin liigacupin välieriin. Joukkue pudotti jatkosta mm. Fulhamin ja Charltonin. Lambert erosi joukkueen hävittyä nousukarsinnoissa Stockportille keväällä 2008.


title: Paul Lambert

text: Sen jälkeen Lambert toimi Colchesterin päävalmentajana.


title: Paul Lambert

text: Lambert siirtyi Norwichin päävalmentajaksi elokuussa 2009 kun Norwichin päävalmentaja Bryan Gunn oli saanut potkut kauden avausottellussa kärsityn 7–1 tappion jälkeen. Tappio tuli vielä silloin Lambertin valmentamalle Colchesterille. Lambert johdatti Norwichin Englannin ykkösliigan mestariksi ja suoraan nousuun takaisin Englannin mestaruussarjaan huhtikuussa 2010. Seuraavalla kaudella Lambert jatkoi loistotyötään Norwichissä ja johdatti seuran mestaruussarjan kakkossijan myötä takaisin Valioliigaan.


title: Paul Lambert

text: Lambert siirtyi Aston Villan valmentajaksi kesäkuussa 2012. Lambertin johdolla Aston Villa pelasi odotuksia heikommin ja sijoittui kahdesti Valioliigassa vasta sijalle 15. Kausi 2014/15 sujui sekin jälleen heikosti ja lopulta Lambert sai potkut tehtävistään helmikuussa 2015 Villan pudottua Valioliigan putoamisviivan alapuolelle. .


title: Paul Lambert

text: Marraskuussa 2015 Lambert siirtyi Blackburn Roversin peräsimeen 2,5-vuotisella sopimuksella. Lambert ei juurikaan onnistunut kohtentamaan Blackburnin peliesityksiä ja joukkue jäi lopulta Mestaruussarjassa sijalle 15. Kauden viimeisen ottelun jälkeen seura ilmoitti purkaneensa Lambertin sopimuksen.


title: Paul Lambert

text: Marraskuun alussa 2016 Lambertista tuli Wolverhampton Wanderersin päävalmentaja. Lambertin johdolla Wolves kamppaili tiukasti Mestaruussarjasta putoamista vastaan ja lopulta loppukaudesta otetut voitot riittivät joukkueelle 15. sijaan. Sarjapaikka säilyi näin ollen 7 pisteen erolla. Kauden jälkeen Lambert jätti seuran. Taustalla olivat erimielisyydet siitä, kuka seurassa vastaa pelaajahankinnoista.


title: Paul Lambert

text: Tammikuun puolivälissä 2017 Lambertista tuli 2,5-vuotisella sopimuksella Valioliigan putoamiskamppailuun vajonneen Stoke Cityn päävalmentaja. Lambertin tavoitteena oli säilyttää sarjapaikka, mutta tavoite osoittautui liian haasteelliseksi. Stoke voitti Lambertin alaisuudessa vain kaksi pelaamistaan 15 ottelusta - ensimmäisen ja viimeisen. Nämä voitot ja seitsemän tasapeliä jättivät seuran liigan toiseksi viimeiseksi, kolmen pisteen päähän viimeisenä säilyneestä Southamptonista. Kauden jälkeen Lambert jätti Stoken.


title: Paul Lambert

text: Lokakuun lopussa 2018 Lambertista tuli Mestaruussarjan viimeiseksi juuttuneen Ipswich Townin päävalmentaja.


title: Sottungan vaakuna

text: Sottungan vaakuna on Sottungan kunnan tunnus. Vaakunan aiheena on pieni keskiaikainen pursi. Samanlaisia käytettiin kotitarvepurjehdukseen ja pienoisrahdin kuljetukseen, joilla on tässä saaristokunnassa pitkät perinteet.


title: Sottungan vaakuna

text: Vaakunan selitys kuuluu ”sinisessä kentässä vene kahden aaltonauhan yläpuolella; kaikki kultaa paitsi maston huipussa punainen, kolmikielekkeinen lippu.” Vaakunan on suunnitellut Matts Dreijer, ja Sottungan kunnanvaltuusto hyväksyi vaakunan kokouksessaan 30. joulukuuta 1947. Ahvenanmaan maakuntahallitus vahvisti vaakunan käyttöön 27. maaliskuuta 1952.


title: Koripallon Euroopan-mestaruuskilpailut 1965

text: Vuoden 1965 koripallon EM-kisat järjestettiin Neuvostoliitossa 30. toukokuuta–10. kesäkuuta. Kisat järjestettiin 14. kerran. Kisojen mestaruuden voitti Neuvostoliitto.


title: Ardabīl (provinssi)

text: Ardabīl () on yksi Iranin 30 provinssista. Se sijaitsee Iranin luoteisosassa Azerbaidžanin vastaisella rajalla ja kuuluu maan pienimpiin provinsseihin (17 800 km²). Ardabīlin asukasluku oli vuonna 2010 yhteensä noin 1,2 miljoonaa. Sen pääkaupunki on noin 418 000 asukkaan Ardabīl (2006). Provinssi jakaantuu yhdeksään piirikuntaan.


title: Ardabīl (provinssi)

text: Valtaosa provinssin asukkaita on azereita, mutta sen alueella elää myös muita väestöryhmiä, kuten tateja ja persialaisia. Provinssin sää vaihtelee huomattavasti eri vuodenaikoina; kesät ovat hyvin lämpimiä, mutta talvisin lämpötila voi pudota jopa –25 °C:een. Ardabīlia pidetään yleisesti Iranin kylmimpänä provinssina, vaikka iso osa sen alueesta onkin metsän ja muun kasvillisuuden peittämää. Vuosittainen sademäärä on noin 400 millimetriä.


title: Ardabīl (provinssi)

text: Ali Daei, jalkapallovalmentaja ja entinen hyökkääjä, sekä Hossein Rezazadeh, superraskaan sarjan painonnostaja, ovat molemmat lähtöisin Ardabīlista.


title: Ardabīl

text: Ardabīl on (, myös muodossa "Erdebil" tai "Ardebil") Ardabīlin provinssin pääkaupunki Luoteis-Iranissa. Kaupunki sijaitsee avoimella tasangolla Sabalan-vuoren (4 811 metriä) sekä Kaspianmeren lounaisrannan välissä, 25 kilometrin päässä Azerbaidžanin rajasta.


title: Ardabīl

text: Vuoden 2011 väestönlaskennan mukaan kaupungin väkiluku oli 482 632. Suuri osa asukkaista on etniseltä taustaltaan azereita. Edeltävinä vuosikymmeninä kaupungin väkiluku on kehittynyt seuraavasti: 65 742 (1956), 83 596 (1966), 147 865 (1976), 281 973 (1986), 311 022 (1991), 340 386 (1996) ja 418 262 (2006).


title: Ardabīl

text: Kaupungissa sijaitsee Unescon maailmanperintöluetteloon kuuluva šeikki Safi al-Din Ardabiliin khanqah ja mausoleumi.


title: Ardabīl

text: Ardabīl tunnetaan silkki- ja mattokaupan keskuksena. Joitain perinteisiä Ardabilin mattoja on esillä kuuluisissa museoissa länsimaissa; ne tunnetaan erittäin korkealaatuisina persialaisina mattoina.


title: Le Chevalier D'Eon

text: Chevalier: Le Chevalier D'Eon (シュヴァリエ, "Chevalier") on japanilainen anime, joka perustuu Tow Ubukatan kirjoittamaan kevytromaaniin. Sarjassa on 24 jaksoa ja sen on tuottanut Production I.G. Tarinasta on tehty myös mangasarja, jonka on käsikirjoittanut Tow Ubukata ja piirtänyt Kiriko Yumeji. Tarina perustuu löyhästi 1700-luvulla eläneeseen historialliseen henkilöön Chevalier d'Eoniin ja tapahtumat sijoittuvat Ranskan suurta vallankumousta edeltävään aikaan Ludvig XV:n hallituskaudelle.


title: Le Chevalier D'Eon

text: Tarina lähtee liikkeelle Pariisista vuonna 1753, kun Lia de Beaumontin ruumis ajelehtii arkussa pitkin Seineä. Arkkuun on kirjoitettu verellä sana "psalmit". Lian nuorempi veli D'Eon de Beaumont, joka palvelee Ludvig XV:n ritarina, ryhtyy itse selvittämään siskonsa kuolemaa ja siihen liittyviä ranskalaisnaisten outoja katoamisia. Hän saa avukseen kolme kumppania: Robinin, Durandin ja Teillagoryn.


title: Le Chevalier D'Eon

text: Lian ruumis ei hajoa, sillä siihen on valeltu elohopeaa. Kirkko kieltäytyy hautaamasta Liaa, koska tämä ei pysty palaamaan "maahan, josta on tullut", ja Lian kohtalona olisi vaeltaa ikuisesti pääsemättä taivaaseen. Lia haluaakin yhä kostaa kuolemansa ja joskus hänen sielunsa ottaa vallan D'Eonin kehosta.


title: Le Chevalier D'Eon

text: D'Eon de Beaumont (デオン·ド·ボーモン, "Deon do Bōmon")


title: Le Chevalier D'Eon

text: Lia de Beaumont (リア·ド·ボーモン, "Ria do Bōmon")


title: Le Chevalier D'Eon

text: Robin (ロビン, "Robin")


title: Le Chevalier D'Eon

text: Durand (ヂュラン, "Juran")


title: Le Chevalier D'Eon

text: Teillagory (テラゴリー, "Teragorī")


title: Le Chevalier D'Eon

text: Maximillien Robespierre (マクシミリアン・ロベスピエール, "Makushimirian Robesupieeru")


title: Le Chevalier D'Eon

text: Anime näytettiin Japanissa WOWOW-kanavalla elokuusta 2006 helmikuuhun 2007. Myös Animax esitti sarjan Japanissa. Sarjassa on 24 jaksoa. Animen käsikirjoittaja Shotaro Suga kuvasi sarjan käsikirjoitusta "suuremmaksi kuin muiden sarjojen", sillä yhdenkin jakson käsikirjoitus oli satasivuinen. Myöhemmin anime julkaistiin kahdentoista DVD:n sarjana. Funimationin Amerikassa julkaiseman DVD-boxin mukana on myös erikoismateriaalia, kuten haastatteluja ja kommentteja jaksojen tekemisestä sekä esittelyvideoita.


title: Le Chevalier D'Eon

text: Mangan on käsikirjoittanut Tow Ubukata ja piirtänyt Kiriko Yumeji. Se julkaistiin Kodanshan "Magazine Z" -lehdessä ja koottiin myöhemmin kahdeksaksi mangakirjaksi. Mangan tarina on täysin erilainen kuin animen ja se on luonteeltaan humoristisempi. Siinä seurataan D'Eonia, joka työskentelee Ludvig XV:n salaisessa poliisissa ("Secret du Roi") ja selvittää kulttia, joka uhraa nuoria neitsyitä rituaaleihinsa.


title: Kambodžan senaatti

text: Kambodžan senaatti on Kambodžan parlamentin ylähuone. Se on 58-jäseninen ja toimikaudeltaan viisivuotinen. Senaatin jäsenistä kuningas ja kansalliskokous valitsevat molemmat kaksi jäsentä. Loput 54 senaattoria valitaan vaaleilla, joihin voivat osallistua vain kunnallisneuvostojen jäsenet ja kansanedustajat.


title: Kambodžan senaatti

text: Senaatti perustettiin vuoden 1998 vaalien jälkeen, kun vaalien tuloksista seurasi poliittinen kriisi. Marraskuussa 1998 pääpuolueiden johtajat selvittivät kriisiä huipputapaamisessa, jossa päätettiin perustaa parlamentin ylähuone, senaatti. Ensimmäiset senaattorit toimikausi määrättiin kestävän vuoteen 2006, jolloin maassa järjestettiin ensimmäiset ylähuoneenvaalit. Ensimmäiset senaattorit valittiin puolueittein niiden paikkaosuuden mukaan.


title: Kambodžan senaatti

text: Senaatin tärkein tehtävä on arvioida kansalliskokouksen tekemiä lakiehdotuksia. Senaatti voi palauttaa ehdotuksen kansalliskokoukseen uudelleenarvioitavaksi kokonaan tai osittain, ja se voi jopa hylätä lain suoraan. Lakiehdotusten arviointi saa kestää korkeintaan kuukauden ja kiireellisissä asioissa vain viisi päivää. Senaatilla on myös oikeus tehdä lakialoitteita.


title: Vårdön vaakuna

text: Vårdön vaakuna on Vårdön kunnan tunnus. Vaakunan aihe, kartio eli vartiotuli, viittaa kunnan nimeen, joka juontaa juurensa muinaisruotsin sanaan "vardher" tarkoittaen vahtia, vartiota tai vartijaa. Vartiotulia on entisaikaan sytytetty Vårdön Kasbergillä sekä varoittamaan vaarasta että ohjaamaan merenkulkijoita.


title: Vårdön vaakuna

text: Vaakunan selitys kuuluu ”sinisessä kentässä hopeinen kartio, jossa kulta-punainen liekki.” Vaakunan on suunnitellut Matts Dreijer, ja Finströmin kunnanvaltuusto hyväksyi vaakunan kokouksessaan 29. joulukuuta 1947. Ahvenanmaan maakuntahallitus vahvisti vaakunan käyttöön 20. helmikuuta 1952.


title: Burrin ja Hamiltonin kaksintaistelu

text: Burrin ja Hamiltonin kaksintaistelu oli kahden tunnetun yhdysvaltalaisen poliitikon, Alexander Hamiltonin ja Aaron Burrin välinen kaksintaistelu heinäkuun 11. päivänä vuonna 1804. Hamilton oli entinen Yhdysvaltain valtiovarainministeri, ja Burr senhetkinen Yhdysvaltain varapresidentti. Hamilton ja Burr olivat olleet pitkään riidoissa toistensa kanssa ja riita kulminoitui vuonna 1804, kun Burr hävisi New Yorkin kuvernöörinvaalit täpärästi Hamiltonin tukemalle vastaehdokkaalle. Vaalitappion jälkeen Burr haastoi Hamiltonin kaksintaisteluun, mihin tämä suostui.


title: Burrin ja Hamiltonin kaksintaistelu

text: Taistelu käytiin aamulla 11. heinäkuuta Weehawkenissa, New Jerseyssä samalla paikalla, jossa Hamiltonin poika Phillip oli kuollut kaksintaistelussa kolme vuotta aiemmin. Kaksintaistelussa Burr ampui ja haavoitti kuolettavasti Hamiltonia, joka kannettiin lääkäri William Bayardin kotiin Manhattaniin, jonne hän kuoli seuraavana päivänä noin kello 14.00.


title: Burrin ja Hamiltonin kaksintaistelu

text: Kaksintaistelun jälkeen monet pitivät Burria murhaajana, Burr menetti poliittisen uransa ja oli jopa lähellä saada tuomion maanpetoksesta suunniteltuaan Espanjan kaksoisagenttina toimineen kenraali James Wilkinsonin kanssa hyökkäämistä Meksikoon. Hamiltonin vaimo ja seitsemän lasta taas ajautuivat Hamiltonin kuoleman myötä raskaisiin velkoihin, mutta pääsivät ystäviensä taloudellisen tuen ansiosta irti veloistaan.


title: Vytautas Suuren ritarikunta

text: Vytautas Suuren ritarikunta on arvojärjestyksessä Liettuan korkein ritarikunta. Ritarikunta perustettiin vuonna 1930, kun Liettuan suuriruhtinaan Vytautas Suuren kuolemasta tuli kuluneeksi 500 vuotta.


title: Vytautas Suuren ritarikunta

text: Ritarikunnan kunniamerkit suunnitteli liettualainen taiteilija Jonas Burba.


title: Vytautas Suuren ritarikunta

text: Ritarikunnan korkeimman erityisasteen muodostaa suurristi ketjun kera, joka on myönnetty valtionpäämiehille. Kultaisessa ketjussa vuorottelevat kaksoisristit ja tyylitellyt V-kirjaimet. Kultainen, 50 mm halkaisijaltaan oleva risti on valkoemaloitu. Ristin keskellä on punaemaloidussa taustassa ratsastava suuriruhtinaan hahmo. Ristin sakaroihin on kaiverrettu suuriruhtinas Vytautaksen hallintovuodet 1392–1430. Risti roikkuu ketjusta vaakunan ja kruunun kautta. Vaakuna on otettu Vytautas Suurelta. Ketjuun kuuluva, halkaisijaltaan 85 mm:n rintatähti on yhdeksänhaarainen kultainen tähti, jonka keskuskuviossa on kuvattuna ritarikuntaristi punaemaloidussa taustassa. Lisäksi tähden päällä on kruunu.


title: Vytautas Suuren ritarikunta

text: Suurristi ketjuineen on myönnetty seuraaville valtionpäämiehille:


title: Vytautas Suuren ritarikunta

text: Nauhassa kannettava suurristi (ilman ketjua) on samanlainen kuin ketjuissa kannettava. Risti roikkuu nauhassa kruunun kautta. Nauha on väriltään valkoinen ja sen sivuissa on kaksi oranssia raitaa. Nauhan leveys on miehille 100 mm ja naisille 65 mm. Nauhassa kannettavan suurristin rintatähti on samanlainen kuin ketjuluokassa, mutta se on tehty hopeasta ja keskuskuvion emalointi on punaisen sijaan tummansininen.


title: Vytautas Suuren ritarikunta

text: Ensimmäisen luokan komentajamerkki on halkaisijaltaan 50 mm. Sitä kannetaan kaulassa 40 mm:n nauhassa, joka on valkoinen oranssien sivujuovien kera. Ensimmäisen luokan komentajamerkkiin kuuluu hopeinen, yhdeksänhaarainen rintatähti. Sen keskuskuvio on mustaemaloitu. Komentajamerkki on samanlainen, mutta ilman rintatähteä.


title: Vytautas Suuren ritarikunta

text: 1.luokan ritarimerkki on halkaisijaltaan 42 mm, ja sitä kannetaan rinnassa. 1.luokan ritarimerkkiin kuuluu ruusuke. Nauhan leveys on 32 mm. Ritarimerkki on samanlainen, mutta siinä ei ole ruusuketta. Ritarikunnan mitali on hopeaa ja sen halkaisija on 36 mm. Nauhan leveys on 32 mm. Mitalin etupuolelle on kuvattu ritarikunnan risti ja kääntöpuolelle sanat "Vytautas Didysis 1392–1430".


title: Tucsonin ammuskelutapaus

text: Tucsonin ammuskelutapaus tapahtui 8. tammikuuta 2011 Tucsonissa Arizonassa Yhdysvalloissa. Kuusi ihmistä sai surmansa ja neljätoista haavoittui.


title: Tucsonin ammuskelutapaus

text: Ammuskelu tapahtui Safeway-ruokakaupan ulkopuolella La Toscana Village -kauppakeskuksessa, jossa Arizonan osavaltion kongressiedustaja Gabrielle Giffords oli pitämässä puhetta teemalla "Congress on Your Corner" kello kymmeneltä paikallista aikaa. Kesken puheen häntä ammuttiin lähietäisyydeltä päähän. Yksi välikohtauksessa kuolleista oli liittovaltion tuomari John Roll. Surmansa sai myös yhdeksänvuotias lapsi. Ampujaksi epäilty nuori mieshenkilö saatiin kiinni sivullisen kampitettua hänet.


title: Tucsonin ammuskelutapaus

text: Tapahtuman tutkintaan osallistui 250 FBI:n agenttia ja 130 paikallista etsivää, jotka haastattelivat yli 300 todistajaa. Marraskuussa 2012 Jared Lee Loughner tuomittiin teoista seitsemään elinkautiseen sekä 140 vuoden vankeuteen.


title: Tucsonin ammuskelutapaus

text: Poliisin mukaan Loughner yritti samana aamuna ennen ammuskelua ostaa kahdesti patruunoita. 7. tammikuuta hän oli ollut koko yön pois kotoaan, ja klo 23.35 hän jätti 35 mm:n filmin kehitettäväksi Walgreens-kauppaan. Tämän jälkeen hän kirjautui Motel 6:n asukkaaksi. Seuraavassa poliisin jälkikäteen julkaisema lista päivän tapahtumista:Neljätoista ihmistä haavoittui, mukaan lukien Giffords ja hänen kaksi alaistaan Pam Simon ja Ron Barber. Viiden haavoittuneen tila oli aluksi kriittinen. 10. tammikuuta Giffords oli ainoa haavoittuneista, jonka tila oli edelleen kriittinen. Haavoittuneista kolmen tila oli vielä jokseenkin vaikea, kuusi kohtuullisessa kunnossa ja yksi haavoittunut oli saanut lähteä jo sairaalasta.


title: Tucsonin ammuskelutapaus

text: Poliisi pidätti ammuskelun jälkeen paikalta pakoa yrittäneen 22-vuotiaan Jared Lee Loughnerin. Aluksi poliisi uskoi Loughnerin tulleen paikalle jonkun toisen henkilön seurassa, mikä kuitenkin myöhemmin osoittautui taksikuskiksi, joka oli lähtenyt Loughnerin perään saadakseen maksun taksimatkasta. Loughner oli hakenut vuonna 2008 asevoimiin, mutta häntä ei ollut hyväksytty palvelukseen. Loughnerin lempikirjoja olivat muun muassa Adolf Hitlerin "Taisteluni" ja Karl Marxin "Kommunistisen puolueen manifestin".


title: Tucsonin ammuskelutapaus

text: Loughnerin käyttäjätunnus YouTube-palvelussa oli "Classitup10". FBI ilmoitti tutkivansa kaikki Lougnerin YouTube-videot, internetkirjoitukset ja sähköpostit, joita myös lainattiin useissa uutisissa. Muutama tunti ennen ammuskelutapausta Loughnerin Myspace-sivulle oli päivitetty tekstit: "Hyvästi", ja hän oli sanonut ystävilleen: "Älkää sitten olko vihaisia minulle."


title: Tucsonin ammuskelutapaus

text: Loughner pidettiin vangittuna ennen oikeudenkäyntiä. 10. tammikuuta kaikki Tusconin tuomarit ilmoittivat jääväänsä itsensä oikeusprosessista, ja seuraavana päivänä loput Arizonan liittovaltion tuomarit ilmoittivat saman, koska heillä oli ollut yhteyksiä edesmenneeseen tuomari John Rolliin. Oikeusprosessi siirrettiin San Diegon alueen tuomarin Larry Burnssin hoidettavaksi. Loughner tuotiin 10. tammikuuta tuomari Lawrence Andersonin eteen kuulemaan syytteet. Tuomari kysyi Loughnerilta, ymmärsikö tämä syytteet, ja Loughner vastasi ymmärtävänsä. Alustava kuulustelu määrättiin alkavaksi 24. tammikuuta. Hän oli 13. tammikuuta lähtien pidätettynä Federal Correctional Institution -vankilassa Phoenixissä.


title: Tucsonin ammuskelutapaus

text: Yhdysvaltain valtio haastoi Loughnerin oikeuteen syytettynä seuraavista:


title: Tucsonin ammuskelutapaus

text: Liittovaltion suuri valamiehistö (eng. "Federal Grand Jury") haastoi 20. tammikuuta Loughnerin alustavasti oikeuteen kolmen syytekohdan perusteella:


title: Tucsonin ammuskelutapaus

text: Loughner todettiin sairastamansa skitsofrenian vuoksi oikeustoimikelvottomaksi, ja oikeudenkäyntiä lykättiin hänen psyykkisten ongelmiensa vuoksi.


title: Tucsonin ammuskelutapaus

text: Loughner tunnusti elokuussa 2012 syyllisyytensä ja vältti sen vuoksi kuolemantuomion. 9. marraskuuta 2012 oikeus tuomitsi hänet seitsemään peräkkäiseen elinkautiseen sekä 140 vuoden vankeuteen.


title: Tucsonin ammuskelutapaus

text: Iskussa kuoli kuusi ihmistä, joista kaikki paitsi Christina Taylor Green kuolivat tapahtumapaikalla.


title: Tucsonin ammuskelutapaus

text: 13 ihmistä haavoittui luodeista, ja yksi loukkaantui yrittäessään estää ampujaa.


title: Tucsonin ammuskelutapaus

text: Giffordsia hoitaneet lääkärit olivat jo 9. tammikuuta toiveikkaita hänen toipumisestaan. Neurokirurgian nuoremman ylilääkärin Michael Lemonenin mukaan Giffords pystyi kommunikoimaan samana aamuna toistamalla yksinkertaisia merkkejä mutta piti tämän tilaa edelleen kriittisenä. Kirurgi Peter Rhee tähdensi, että vamma, jonka vasemman aivolohkon takaa lävistänyt luoti aiheutti, voi myöhemmin aiheuttaa uusia haasteita, koska tilanne saattaa muuttua sen mukaan, millaisia vaurioita aivosoluille mahdollisesti aiheutui. Osa Giffordsin kallosta poistettiin, jotta minimoitaisiin aivovaurion mahdollisuutta tulevaisuudessa. Giffordsia alkuun hoitaneet siviililääkärit sanoivat, että luoti meni sisään kallon takaa ja tuli edestä ulos, mutta myöhemmin armeijan lääkärit päättelivät, että luoti olisi kulkenut päinvastaiseen suuntaan.


title: Tucsonin ammuskelutapaus

text: Giffordsille oli 16. tammikuuta tehty kolme leikkausta. Hänen hengitysputkensa oli siirretty suusta kurkkuun ja samalla asetettiin erillinen ruokintaletku nenästä mahalaukkuun. Giffordsin oikean silmän alueelta poistettiin luun jäänteitä paineen tasaantumiseksi. Giffords irrotettiin myös hengityskoneesta. Leikkauksien jälkeen lääkärit uskoivat hänen pääsevän pois sairaalasta lähiviikkojen aikana, eikä Giffordsilla ole ilmennyt leikkauksista komplikaatioita. Giffordsin perhe päätti siirtää hänet 21. tammikuuta Houstoniin TIRR Memorial hermann Rehabilitation Hospital -sairaalaan jatkohoitoon sen toipumistilastojen perusteella.


title: Tucsonin ammuskelutapaus

text: Giffords esiintyi ensimmäisen kerran julkisuudessa onnettomuuden jälkeen 28. kesäkuuta tilaisuudessa, jossa jaettiin kunniamerkkejä viimeiselle Endeavour-avaruussukkulan lennon miehistölle. Pyörätuolissa istunut Giffords pääsi sairaalasta pois aiemmin kesäkuussa.


title: Tucsonin ammuskelutapaus

text: Uhreille pidettiin useita muistotilaisuuksia, muun muassa 12. tammikuuta "Together We Thrive: Tucson and America" -muistotilaisuus, johon osallistui presidentti Barack Obama ja noin 12 000 kuulijaa, sekä rukoustilaisuuksia ja hyväntekeväisyysjuoksu.


title: Tucsonin ammuskelutapaus

text: "Walk for Peace" -marssi alkoi pastori Brian Kelly Foxin rukouksella Little Chapel of Hope -seurakunnasta. Arviolta 500 ihmistä marssi rauhan puolesta (eng. "Walk For Peace") McCormick-puistosta Giffordsin toimistolle kunnioittaakseen tragediasta kärsineitä ihmisiä ja heidän omaisiaan.


title: Tucsonin ammuskelutapaus

text: Yhdysvaltain presidentti Barack Obama kuvaili tekoa "järjettömäksi väkivallanteoksi". lisäten, että "näin järjettömällä ja kauhealla teolla ei ole paikkaa vapaassa yhteiskunnassa". Obama pyysi viettämään hiljaisen hetken 10. tammikuuta klo 11.00 uhrien muistoksi ja määräsi suruliputuksen. Liittovaltion poliisi FBI on luvannut auttaa paikallisia viranomaisia tapauksen tutkinnassa. 17. tammikuuta ABC World News ja The Washington Postin tekemän mielipidemittauksen mukaan 78 % amerikkalaisista suhtautui positiivisesti tapaan, jolla presidentti Obama puhui ammuskelutapauksesta.


title: Tucsonin ammuskelutapaus

text: Arizonan kuvernööri Jan Brewer sanoi ampumistapauksesta: "Ajatukseni ja rukoukseni ovat kongressiedustaja Giffordsin ja hänen perheensä, kongressiedustajan henkilökunnan ja heidän perheidensä, kuten myös muiden uhrien, jotka kärsivät tästä järjettömästä ja julmasta väkivallasta. Yhdysvaltain edustajainhuoneen puhemies John Boehner sanoi: "Hyökkäys palvelevassa virassa olevaa työntekijää kohtaan on hyökkäys kaikkia virassa olevia työntekijöitä kohtaan. Yhteiskunnassamme ei ole tilaa väkivaltaisuudelle ja uhkailulle virkavaltaa kohtaan... tämä on surullinen päivä maallemme." Yhdysvaltain korkeimman oikeuden puheenjohtaja John Roberts totesi: "Me oikeuslaitoksessa olemme kärsineet kauhean menetyksen, menettäessämme yhden omistamme, tuomari John Rollin." Monet muut poliitikot Arizonasta ja kaikkialta Yhdysvalloista puhuivat julkisesti ampumatapauksesta, esimerkiksi senaattori John Kyl ja John McCain sekä Yhdysvaltain edustajainhuoneen jäsenet Eric Cantor ja Nancy Pelosi. Sarah Palin sanoi "syvimmät osanottoni".


title: Tucsonin ammuskelutapaus

text: Yhdysvaltalaisen Teekutsuliikkeen suosio on kärsinyt tapauksen johdosta, kun maan lehdistö on liittänyt sen tapahtuman taustoihin. Loughnerilta on löytynyt teekutsuliikkeen aineistoa, ja esille on nostettu erityisesti Sarah Palinin verkkosivujen kartta, jossa oli aseen tähtäimen kuva kohdistettu tiettyihin liikkeen vastustajien vaalipiireihin, muun muassa Gabrielle Giffordsin Arizonaan.


title: Tucsonin ammuskelutapaus

text: Ampumistapausta kommentoivat monet poliitikot Yhdysvaltain ulkopuolelta, muun muassa Lawrence Cannon, David Cameron ja José Luis Rodríguez Zapatero mainitsivat osanottonsa. Fidel Castro tuomitsi teon kolumnissaan "Julma teko" (eng. "An Atrocious Act").


title: Tucsonin ammuskelutapaus

text: Giffordsin lanko, Retkikunta 26:n komentaja astronautti Scott J. Kelly, Giffordsin aviomiehen Mark Kellyn veli, puhui Kansainväliseltä avaruusasemalta tiimityön tärkeydestä ja kuinka se on elintärkeää avaruudessa ja toivoi samaa maan kamaralle. Puhuessaan aamulla 18. tammikuuta Scott Kelly mainitsi olevansa rohkaistunut siitä edistymisestä, jota Giffordsin toipumisessa oli jo siihen mennessä tapahtunut. "Ne ovat todella hyviä uutisia," hän sanoi. "Joka kerta, kun puhuin veljeni kanssa, näytti siltä, että Giffords todella tekee edistystä pienten askeleiden tavoin. Tämän tapaisessa vammassa se on äärimmäisen tärkeää, ja me kaikki olemme hyvin optimistisia hänen tulevaisuudestaan."


title: Tucsonin ammuskelutapaus

text:
Mark Kellyn on määrä johtaa tulevaa lentoa avaruuteen, joka on suunniteltu alkavaksi 19. huhtikuuta 2011 Endeavour-sukkulalla. Mark Kellyn ollessa vielä lennon komentaja NASA kuitenkin määräsi lennolle toisen johtajan, Frederick Sturckowin hänen varalleen, jotta Kelly voi jäädä tarvittaessa vaimonsa luokse. Scott Kelly sanoi: "Se on ratkaisu, jonka hän tekee nevotteluiden tuloksena toimistossamme ja muiden NASA:n työntekijöiden kanssa. "Paljon asioita täytyy ottaa huomioon. Uskon, että hän tekee oikean ratkaisun ja uskon että hän myös toimii kuten Gabrielle tahtoisi hänen toimivan.
muutaman viikon päästä tiedämme varmasti enemmän." Scott Kelly sanoi soittavansa veljelleen kahdesti päivästä avaruusasemalta tiedustellakseen Giffordsin tilaa ja olleensa yhteydessä myös muihin perheenjäseniin sekä ystäviin.


title: Tucsonin ammuskelutapaus

text: Kansainvälisellä avaruusasemalla vietettiin 17. tammikuuta hiljainen hetki uhrien muistoksi. Ennen hiljaista hetkeä Mark Kelly sanoi: "Kun katson ikkunastani maata, se näyttää rauhalliselta planeetalta, mutta se ei ole ... Meidän täytyy menetellä ja toimia paremmin."


title: Tucsonin ammuskelutapaus

text: Safeway lahjoitti rahastonsa pohjalle 100 000 dollaria uhrien hyväksi. Opiskelijat ovat myyneet yli 20 000 rannekorua, joissa on teksti "Muista 8. tammikuuta", Christina Taylor Green Memorial Fund- ja Tragedy in Tucson Victims' Fund -rahastojen hyväksi. Giffordin henkilökunta lahjoitti 600 pehmolelua lapsille useaan eri sairaalaan. Lisäksi uhreille perustettiin useita muitakin rahastoja.